5 Item Bijak Untuk Dapur Bajet

Bagi pasangan yang baru berkahwin atau yang berpindah masuk ke kediaman baru, mesti kewanggan agak terbatas. Almaklum lah, nak masuk rumah baru, banyak duit dah dibelanjakan untuk proses pemebilan. manakala yang menyewa, duit kering dek diposit yang di minta oleh pemilik. Ada tu samapai 3 bulan diposit. Aduh, kering habis. Tapi keperluan tetap perlu disediakan. Kebiasaanya, fokus utama adalah diruang dapur. Tak cukup sekadar penyediaan dapur memasak dan peti ais, ruang penyimpanan perlu disedikan untuk memastikan segala peralatan dan perkakas tersusun. Bukan sekadar tersusun dan selesa diutamakan, ia juga dapat mengelak masalah pencemaran. Oleh itu, perancangan dapur bajet perlu dilakukan.

Jadi, bagi anda yang bajetnya tidak berapa nak ada, ini antara idea dan ilham dapur yang boleh digunkan:

RAK HERBA TAMBAHAN

Herba-herba yang digunakan sangat sensitif. Tidak boleh terdedah kepada kelembapan dan perlu di simpan dengan baik. Bukan sahaja jenis bekas simpanan perlu di titik beratkan, perletakkannya juga menjadi keutamaan. Ramai yang mengambil langkah mudah untuk letak botol-botol herba bersebelahan dengan dapur masak. Salah tu, percikkan minyak dan wap yang terhasil dari proses memasak akan menyebabkan herba yang disimpan di dalam botol boleh rosak. Sebaiknya, sediakan satu rak gantung khas untuk herba. Boleh gunakan rak tahan karat yang kebeiasaanya digunkan di dalam bilik air seperti di dalam gambar di bawah

BEKAS SIMPANAN

Jika kediaman yang didiami tidak memiliki kabinet dapur, atau hanya tersedia counter top, anda perlu bijak mengolah untuk menyediakan ruang simpanan. Sebaiknya gunakan kotak plastik lutsinar sebagai pilihan pengstoran. Kenapa pilih kotak lutsinar? Ia memudahkan anda untuk melihat isi kandung yang terdapat di dalam kotak tersebut berbanding yang mempunyai warna solid. Jadi tak perlulah anda membuka dan mencari barang yang diperlukan di dalam setiap kotak

LANGSIR UNTUK KOUNTER

Ada sesetengah pemaju atau pemilik kediaman telah menyediakan kabinet dapur lengkap ada juga yang hanya menyediakan bahagian counter top sahaja. Untuk memastikan ruang penyimpanan supaya kelihatan kemas di bahagian bawah kounter bukan lah mudah terutamanya jenis terbuka. Sebab itu, ramai yang lebih gamar memilih sistem kabinet bertutup. Namun, untuk menyediakan bahagian kabinet tersebut bukan lah murah, makan ribuan juga. Tambahan, bagi penyewa perkara ini memang tidak berbaloi. Jadi, selain membina kabinet, apa kata tutup bahagian lompong pada kabinet dapur dengan menggunkan langsir sahaja

RAK BUKU

Perlu bijak mengolah, rak buku sesuai dimanfaatkan sebagai kabinet dapur. Tapi perlu berhati-hati dalam memilih material rak buku. Ada yang menggunakan particle board dan ada juga MDF. Particle board sifat kayu nya lebih kasar namun tidak tahan lama. Berbanding MDF, partikel kayunya lebih halus dan mempunyai peganggan molekul yang lebih kuat. Namun, bagi anda yang merancang untuk membina kabinet dapur hanya besifat sementara dan tidak meletakkan beban yang terlalu berat Particle board sudah memadai. Selain itu juga, rak buku yang bersesuaian boleh di jadikan sebagai counter island

UNIT RAK DINDING

Ruang di dapur perlu di optimumkan terutamanya bagi yang mempunyai saiz dapur yang kecil. Sediakan rak dinding sebagai ruang simpanan tambahan atau rak pameran pinggan. Tak punya bajet yang bayak, beli sahaja bahan dari hardware. Penggunaan rak dinding memberi peluang kepada anda untuk mengolah bukan sekadar kegunaanya malah rekaan yang ingin dihasilkan mengikut kreativiti.

Setelah sekian lama berfikir. Dapat idea untuk menggunakan PVC paip. Teknik nya sama macma nak jolok buah mangga. jolok sampai kena papan manis, kemudian stapler. Tugas-tugas memasang aluminum foil ni perlu dilakukan di pagi hari. Kalau dah menggi matahari baru nak buat, mau berkicap.

Ini hasilnye selepas pasang aluminium foil. Sebelum pasang, suhu semasa dalam ruang adalah 40 darjah salsium. selepas pasang Aluminium foil 36.2 je

Pasang Sendiri Je “Thermofoil Insulation” Rumah Auto Jadi Kurang Panas

Menikmati secawan teh uncang memang memberikan kesegaran dan membuatkan kita lebih bertenaga. Selain dari dibuat minum, sebenarnya uncang teh boleh berperanan lebih besar untuk melengkapkan kehidupan kita. Nak tahu apa yang boleh dilakukan oleh uncang teh untuk anda?

1. Melegakan iritasi/kecederaan di bahagian kulit

Uncang teh sangat berkesan memberikan kelegaan dan mengurangkan kesan sakit akibat kulit terbakar kerana sinaran matahari, lebam, kesan gigitan nyamuk dan radang kesejukan.

Caranya: Ambil satu uncang teh dan basahkan dengan menggunakan air sejuk/air aliran paip sinki. Setelah itu tekap/tekankan pada permukaan kulit yang tercedera itu. Anda juga boleh menggunakan uncang teh untuk menghilangkan kesan lingkaran hitam bawah mata dan bintik hitam pada kulit wajah.

2. Menghapuskan bau kasut

Uncang teh mempunyai kuasa ajaib yang dapat menarik atau menyerap bau yang kurang menyenangkan. Ini termasuklah digunakan untuk menyingkir bau masam/cagu di dalam kasut

Caranya: Masukkan uncang teh yang kering ke dalam kasut anda. Dan biarkan semalaman.

3. Mengharumkan peti sejuk

Selain dari penggunaan baking soda, anda boleh juga menggunakan uncang teh.

Caranya: Masukkan beberapa uncang teh ke dalam sebuah bekas terbuka. Masukkan ke dalam peti sejuk . Bau peti sejuk tidak lagi dikesan selepas itu.

4. Membersihkan minyak dan kotoran degil pada pinggan mangkuk

Tidak dinafikan kotoran degil dan minyak memang sukar ditangani jika anda terlewat membasuh perkakas tersebut. Namun dengan uncang teh ia berkesan menghapuskan masalah tersebut

Caranya: Rendamkan pinggan mangkuk yang kotor tersebut semalaman di dalam sinki yang telah dipenuhkan dengan air. Letakkan beberapa uncang teh. Esok harinya, anda akan mendapati kotoran tersebut mudah ditanggalkan!

5. Menjauhkan serangga/haiwan perosak

Haiwan perosak seperti tikus, labah-labah dan sebagainya kerap mendidiami kawasan rumah yang tersembunyi seperti di dalam kabinet dapur.

Caranya: Letakkan beberapa uncang teh ke dalam kabinet dapur dan kawasan yang berpotensi dihadiri haiwan perosak berkenaan.

Siapa yang mempunyai haiwan peliharaan kucing di dalam rumah, sofa atau kerusi koyak menjadi kebiasaan. Bukan koyak disebabkan telah usang, akan tetapi menjadi tempat kegemaran si kucing untuk mencakar. Tidak kira sofa baru atau lama, tetap akan menjadi mangsa.

Untuk mengatasi masalah ini, Perkara utama yang perlu anda lakukan adalah sediakan tempat khas untuk kucing anda cakar seperti cat tree. Bagi kerusi yang telah koyak, tak perlu di hanatr re-upholstery. Nak lebih jimat, lakukan teknik tampalan pada bahagian yang koyak sahaja.
Untuk tampalan, anda boleh gunakan kain perca, kepingan sulaman, doilies dan sebagainya. Berikut, idea untuk baik pulih kerusi yang koyak.


Aprisiasi Buat Industri Landscape Malaysia

Petaling Jaya, 20 April 2019 yang lalu telah berlangsungnya malam aprisiasi yang ditunggu-tunggu oleh penggiat industri landscape Malaysia iaitu Malaysia Landscape Architecture Awards (MLAA). Ia telah dirasmikan oleh Menteri Wilayah Persekutuan, Yang Berhormat Tuan Haji Khalid Bin Abd. Samad. Majlis yang gilang-gemilang telah dianjurkan di Hotel New World Hotel, Petaling Jaya telah menobatkan lebih dari 60 penggiat industri dari perlabgai lapisan sama ada pemaju, pihak berkuasa tempatan, pereka bentuk dan pelajar.

Untuk tahun 2018, sejumlah 141 pencalonan telah diterima terdiri daripada firma rundingan, pemaju, pengkaji, pelajar, kontraktor, pembekal, agensi kerajaan, media dan orang persoranagan. Kesemua penyertaan telah diadili oleh 20 orang juri dari bidang landskap dan seni bina. Antara kategori yang dipertandingankan adalah kategori Landscape analysis & study Award (Malaysia dan Luar negara), Landscape design award (malaysia dan Luar Negara), young landscape architect award, landscape development award, landscape master plan award, green initiatives award, CSR green initiative award, ILAM landscape media award, landscape research award, student design award, dan ILAM academic award.

Antara anugerah yang paling dinanti-nanti pada malam berprestij tersebuta adalah Project of the year 2018 yang telah berjaya disandang oleh Tiarasa Escape Glamping Resort yang telah di reka bentuk oleh WHZ Environmental Design Sdn. Bhd. MLAA11 yang berlangsung merupakan sebahagian inisiatif atau batu aras dari ILAM sebelum berlangsungnya kemuncak IFLA World Landscape Architects Summit 2020 (IFLA 2020) di mana, Malaysia bakal menajdi tuan rumah menghimpunkan penggiat industri landskap di seluruh dunia. Acara kemuncak industri landskap yang bakal berlangsung pada13 Ogos 2020 ini telah memilih bandar Georgtown, Pulau Pinang sebagai lokasi

Sehubungan dengan tema “Creating a Better Life”, jenama elektronik terkemuka, LG Electronics Malaysia telah memperkenalkan penghawa dingin DUALCOOL terbaharu mereka. Disambut dengan positif semasa majlis pelancaran, produk terbaru daripada LG telah berjaya mengukuhkan kedudukan mereka sebagai antara pengeluar produk perkakas rumah utama dunia.

Berucap di majlis pelancaran, Kim Kyutae, Pengarah Urusan LG Electronics Malaysia berkata, “Kami tidak mahu berpuas hati dengan hanya menjadi cukup bagus. Kami mahu menjadi kebih. Dengan mahu menjadi lebih bagus, kami mula berinovasi. Oleh yang demikian, LG berjaya merangkul tempat pertama sebagai penghawa dingin Inverter No. 1 di dunia – kecuali China* (Sumber: Euromonitor International Limited, Per Air Conditioners category definition, retail sales by volume 25). Kami percaya ini adalah suatu kelebihan yang kami boleh gunakan untuk menarik perhatian pelanggan.

“Dengan penambahan terbaharu kami, barisan penghawa dingin DUALCOOL boleh memberi perkhidmatan kepada pengguna kami dengan lebih baik, memberi peluang untuk mereka menjalani kehidupan yang lebih baik, dipenuhi dengan kegembiraan dan keselesaan di dalam rumah mereka.

PENYEJUKAN LEBIH BAIK, PENJIMATAN TENAGA

KETAHANAN: Nikmati faedah LG DUALCOOL dengan Gold Fin™ & waranti selama 10 tahun

SMART THINQ MENYENANGKAN SEMUA

*Kesemua peranti mesti mempunyai sambungan Internet

SEMUDAH 1, 2, 3

Berlangsungnya Samsung Forum 2019 di Singapura dimana Samsung memperkenalkan beberapa produk terbaru merangkumi peralatan elektronik untuk kegunaan di rumah khusus buat pasaran Asia Tenggara. Tahun ini, rangkaian yang diperkenalkan merangkumi tiga aspek iaitu ‘connect, devices dan intelligence’. Selain itu, Samsung turut memberi penekanan kepada konsep penjimatan tenaga elektrik untuk keseluruhan rangkaiannya. Lima produk terbaru yang dilancarkan, iaitu televisyen QLED 8K, peti sejuk berteknologi tinggi, penghawa dingin, soundbar Q Series dan mesin basuh dengan tekonologi serba canggih.

Setiap rangakaian ini mempunyai pelbagai kelebiahan yang lebih menarik dan berbeza dengan sebelum ini.

Samsung Q50R QLED 8K

Televisyen dengan teknologi tinggi pada skrin paparan rata yang dilancarkan kali ini pastinya memberikan kesan yang maksima dan memuaskan kepada semua pengguna. Samsung pastinya antara yang terawal dan hebat dalam menawarkannya Samsung Q50R, sebuah televisyen dengan definisi 8K dengan saiz 98-inci.

Samsung Family Hub

Peti sejuk Samsung Family Hub, model ini dilengkapkan dengan skrin sesentuh yang bertindak sebagai tablet. Dalam erti kata lain, para pengguna pastinya tidak lagi akan bosan dengan penyertaan YouTube dan Spotify. Selain itu, peti sejuk ini turut boleh dilekatkan dengan nota digital yang bakal memudahkan seluruh keluarga dirumah. Bertepatan dengan misi Samsung bagi menjayakan IOT 4.2, kini model kelengkapan Samsung turut dilengkapkan dengan teknologi terbaru yang boleh dihubungkan melalui Wi-Fi. Berserta dengan teknologi yang boleh menerima arahan iaitu BIXBY.

Samsung Wind-Free

Perubahan terbaru yang diperkenalkan pada penghawa dingin melalui Samsung Wind-Free,mensasarkan model terbaru ini buat pengguna yang mahukan keselesaan yang lebih baik. Tampil dengan 21 ribu lubang pada seluruh penghawa dingin, model ini bakal memberikan kedinginan yang sama rata dalam memberikan penyejukan secara menyeluruh berbanding model sebelum ini yang menawarkan udara dingin pada satu hala sahaja. Sistem pembersihan yang lebih baik serta teknologi penjimatan elektrik pada model Wind-Free antara yang diberi penekanan oleh Samsung pada kali ini.

Samsung Soundbar Q-Series

Pembesar suara atau soundbar yang diperkenalkan kali ini lebih tertumpu kepada bunyi pada satu hala iaitu pada bahagian hadapan sahaja, menerusi Samsung Q-series, model ini menawarkan teknologi terbaru dimana para pengguna dapat merasakan pengalaman bunyi yang berlegar 360 darjah. Selain itu, model ini turut bekerjasama bersama Harman Kardon dalam menawarkan kualiti bunyi yang lebih baik.

Samsung Q-Drive

Samsung Q-Drive merupakan model mesin basuh terbaru daripada Samsung. Menariknya, para pengguna berpeluang menggunakannnya dengan hanya memberi arahan melalui telefon pintar di mana model ini mampu dihubungkan melalui Wi-Fi. Selain itu, model ini turut menumpukan kepada penjimatan tenaga elektrik serta berpeluang membasuh pakaian pada kadar yang pantas. Menarik lagi, kalau tertinggal baju yang ingin dibasuuh dan ingin menambah sewaktu mesin ini sedang membasuh pakaian, hanya dengan add wash sahaja mampu menyelesaikan masalah terlupa tersebut.

Bagi anda yang golongan muda khususnya pasti ada yang masih tidak mengetahui definisi dan perbezaan yang terperinci antara Hibah dan Hibah Takaful. Meski kedua-duanya dilihat hampir sama namun ia masih mempunyai definisi yang berbeza.

Jadi, apakah perbezaan antara kedua-duanya? Mari ketahui jawapan dan maklumat lebih lanjut bersama IMPIANA.

Dalam episod Tip Impiana kali ini, IMPIANA telah berkesempatan mengundang tetamu jemputan, Encik Faidzal yang merupakan seorang perunding takaful di bawah naungan Al-Araf Associates bagi mengupas secara terperinci mengenai Hibah bersama penonton.

“Apa maksud Hibah yang sebenarnya adalah hadiah, manakala Hibah Takaful pula bermaksud pemberian hibah dalam bentuk wang pampasan yang mana kita boleh beri kepada sesiapa yang dikehendaki,” jelasnya.

Ketika sesi temu bual bersama Encik Faidzal turut menjelaskan beberapa perkara mengenai Hibah Takaful serta peranannya sebagai pelindungan tambahan kepada pembiayaan pinjaman anda.

“Bila kita cerita fasal dari sudut hartanah kan, pasti ada yang terikat dengan hutang-hutang hartanah misalnya membayar pinjaman hutang kepada bank.

“Jadi dengan adanya hibah takaful ini, ia sebenarnya boleh membantu kita untuk menstrukturkan pinjaman kita bersama bank.

“Contoh, kalau kita buat satu pinjaman rumah dengan bank, kebiasaanya ia didatangkan sekali dengan Mortage Reducing Term Assurance (MRTA) yang mana selalu diwajibkan oleh pihak bank.

“Tetapi, dengan adanya tambahan hibah ini ia akan memberikan perlindungan tambahan terhadap kita punya pinjaman sekiranya berlakunya kepada diri kita sepanjang tempoh pinjaman,” katanya lagi.

Sekiranya anda ingin mengetahu info serta maklumat lanjut mengenai Hibah Takaful, anda boleh menonton pautan video penuh di bawah;


10 Kegunaan Dan Khasiat Kulit Pisang Yang Rugi Kalau Anda Tak Tahu

Dari membazir buang ke dalam tong sampah, apa kata kita manfaatkan, banyak kebaikan kulit pisang sebenarnya tau

Kulit pisang sangat kaya dengan kalsium, magnesium, sulfur, potassium, fosphat dan sodium. Semua bahan ini sangat penting kepada tanaman dari segi pengeluaran akar yang banyak, menggalakkan pertumbuhan dan membantu dalam penghasilan bunga dan buah yang tinggi. Kulit pisang menjadi salah satu alternatif bahan baja organik yang murah dan mudah diperolehi. Bermaksud bukan sahaja boleh menikmati buahnya yang berkhasiat tetapi juga kulitnya boleh diolah semula menjadi zat makanan kepada tanaman.

Ramai orang menggunakan kulit pisang sebagai pengganti baja kimia. Kulitnya yang sangat mudah terurai membolehkannya memberikan nutrien apabila digunakan sebagai semburan foliar. Foliar merupakan baja dalam bentuk cecair yang sering digunakan terus kepada daun tanaman. Cara membuat semburan tersebut mudah sahaja iaitu dengan menggunakan bahan seperti kulit pisang, garam, kulit telur. Campurkan semua bahan ke dalam air dan terus semburkannya kepada daun. Anda juga boleh mengisar semua bahan ini dengan menggunakan mesin pengisar.

Kulit pisang merupakan antara elemen yang mudah untuk terbiodegradasi (dapat diuraikan atau direputkan melalui tindakan biologi oleh mikroorganisma seperti bakteria). Jadi salah satu cara terbaik ialah dengan menjadikannya sebagai timbunan kompos atau baja. Caranya ialah hanya cincang atau rendam kulit pisang terlebih dahulu dan uraian tersebut akan meningkatkan kandungan kalium dan fosforus dalam baja atau kompos anda.

Tomato adalah antara sayur yang mudah untuk dijaga tetapi untuk menjadikan tomato anda lebih subur, anda sebenarnya boleh menggunakan kulit pisang. Kandungan seperti kalium, besi dan kalsium yang terdapat dalam kulit pisang akan membolehkan tomato mendapatkan nutrien yang diperlukan sepanjang musim. Hanya letakkan dua kulit pisang di bahagian bawah dan tambahkan semula tanah untuk menutup kulit pisang tersebut. Anda juga boleh letakkan benih tomato di atas kulit pisang yang ditutupi dengan tanah tadi.

Memandangkan kulit pisang boleh menggalakkan pertumbuhan tumbuh-tumbuhan, jadi ia juga sangat baik dijadikan baja untuk benih. Caranya ialah dengan potong beberapa kulit pisang ke dalam kepingan kecil dan tanam ke dalam tanah, letakkan betul-betul di bawah lapisan atau di bahagian bawah bekas tanaman. Pastikan benih tidak menyentuh kulit pisang secara langsung pada masa penanaman kerana ia mungkin akan merosakkan akar kecil anak semaian.

Anda boleh memberikan tanah anda lebih nutrien dengan hanya menanam kulit pisang ke dalam tanah. Gali tanah, letakkan kulit pisang dan tutup kulit tersebut dengan tanah yang sama. Lama-kelamaan kulit pisang tersebut akan mengeluarkan beberapa nutrien penting seperti besi, kalsium, kalium, dan fosforus.

Potong kulit pisang atau gunakan pisang kering sepanjang satu hingga dua inci dan tanamkan di sekitar pohon yang dijangkiti aphid. Aphid adalah sejenis serangga kecil daripada keluarga Aphididae yang merosakkan tumbuh-tumbuhan dengan menghisap air daun, batang atau akarnya. Bau kulit pisang tersebut dikatakan akan membuatkan aphid akhirnya hilang daripada pokok tersebut. Selain itu, anda juga boleh hanya gantungkan kulit pisang pada pokok yang dijangkiti serangga aphid dan tidak lama kemudian insyAllah serangga tersebut akan hilang.

Tumbuh-tumbuhan berasid seperti tanaman taman, rhododendrons, beri biru dan azalea mendapat manfaat daripada semburan cuka pisang. Cuka boleh meningkatkan kuantiti asid dan kandungan besi di dalam tanah jika digunakan dalam jumlah yang sedikit. Hal ini membolehkan tumbuh-tumbuhan tumbuh dalam keadaan lebih baik dan mengeluarkan daun yang lebih sihat. Caranya ialah dengan mencampurkan kulit pisang, air dan cuka.

Jika anda tidak mempunyai kawasan subur yang cukup untuk dijadikan baja, anda boleh ‘menciptanya’ sendiri. Hanya masukkan beberapa kulit pisang ke dalam baldi berisi air dan biarkan selama beberapa hari. Dalam masa beberapa hari selepas itu, anda akan mendapatkan air yang kaya dengan mineral serta nutrien dan boleh digunakan untuk tanaman anda.

Potong kulit pisang dan letakkannya di dalam bekas plastik dan tuangkan sedikit pati cuka epal ke dalamnya. Lubangkan penutup bekas plastik berisi semua bahan tersebut supaya serangga seperti lalat buah-buahan boleh masuk ke dalamnya dengan tujuan untuk memerangkapnya. Bau cuka dan pisang boleh menarik perhatian serangga tersebut untuk masuk ke dalam bekas yang akhirnya akan membuatkan mereka mati terperangkap di dalam cecair tersebut.

Burung dan rama-rama berfungsi dalam proses pendebungaan. Dengan meletakkan kulit pisang masak atau mencincang kulit pisang dapat menggalakkan kehadiran burung dan kupu-kupu ke laman anda.

Sayur Ceylon Spinach Yang Ramai Tak Tahu Khasiatnya. Remayong atau ceylon spinach merupakan tumbuhan tropika yang tumbuh menjalar di kawasan bertanah lembap. Lebih dikenali dengan nama botaninya Basella spp. dipercayai berasal dari India Selatan.

Di Asia, remayong dikenali dengan berlainan nama seperti bayam Ceylon, bayam Malabar, mana choy (Cina), mong toi, mung towi (Vietnam), alugbati (Filipina), pui saag (Bengali), genjerot, gondola (Indonesia), Phakpang, phakplang, plakplang yai (Thailand) dan baselle atau brede (Peranchis).

Walaupun tumbuhan remayong biasanya sangat gemar ditanam di kalangan keluarga Asia Selatan, kini ianya mula popular dikalangan penduduk negara beriklim tropika dan sederhana di Amerika, Australia, dan Eropah kerana ianya digemari kerana berkhasiat dan lembut.

Pokok remayong adalah tumbuhan saka dan tumbuh sebagai tanaman herba yang sesuai ditanam di tanah yang subur dengan iklim panas dan lembab. Mudah dibiakkan dengan menggunakan biji benih atau keratan batang. Ia mudah dibiakkan namun mempunyai jangka hayat yang pendek.

Pokok remayong mengeluarkan bunga berwarna putih atau putih-merah muda bergantung kepada spesies dan ungu dari tangkai yang mempunyai buah beri hitam. Remayong boleh dituai selepas 35 – 45 hari ditanam dengan memotong bahagian pucuk. Pucuk remayong enak jika digoreng bersama perencah udang atau bilis seperti memasak kangkong atau bayam.

Remayong adalah sayur-sayuran berdaun hijau yang digemari dalam masyarakat Asia Timur kerana profil fitonutriennya yang sihat. Remayong didapati sangat rendah kalori dan lemak (100 gram daun mentah menyediakan hanya 19 kalori). Walau bagaimanapun, ia memegang sejumlah besar vitamin, mineral dan antioksidan.

100gm Remayung = 8000 IU Vitamin A atau 267% daripada keperluan harian yang disyorkan

Daun segar remayong hijau adalah sumber yang kaya dengan beberapa antioksidan pigmen karotenoid, penuh dengan kadungan penting seperti ß-karoten, lutein, zeaxanthin. Sebatian ini mampu bertindak sebagai pelindung terhadap radikal bebas dalam oksigen dan spesies oksigen reaktif (ROS) yang memainkan peranan penyembuhan dalam penuaan dan pelbagai proses penyakit.

Dalam 100 gm daun segar dapat menyediakan 8000 IU atau 267% daripada keperluan  harian yang disyorkan oleh RDA. Selain dari itu remayong mempunyai lebih banyak kandungan vitamin C, vitamin B kompleks seperti folat, vitamin-B6 (pyridoxine), riboflavin dan zat besi yang mampu membantu tubuh manusia mengembangkan daya tahan terhadap agen-agen berjangkit dan membuang radikal bebas oksigen berbahaya.

Iron chlorosis adalah salah satu penyakit yang di hadapi oleh tanaman yang berpunca daripada masalah kekurangan iron. Penyakit ini akan menyebabkan daun kekuningan dan secara tidak langsung menyebabkan tanaman tidak subur. Cara untuk mengatasinya adalah dengan memberi makanan tambahan iaitu seperti baja yang dikhaskan untuk daun atau mengandungi iron mencukupi seperti diperlukan tanaman.

Bila saya buat share ke group tanaman. Ada yang bertanya apa kegunaan paku dimasukkan dalam tanaman bunga berkenaan.
Sebenarnya dah acapkali saya share post2 omputih atau luarnegara mereka menggunakan paku atau air dari karat paku sebagai medium untuk suburkan pokok.
Bila ada yang bertanya saya terpanggil untuk mencari maklumat dari khazanah google, maka ini infonya:

Untuk bagi pokok subur menghijau, biasanya air karat atau rendaman paku karat disiram,
bagi tanaman yang mempunyai masalah kekuranagn iron atau dipanggil iron chlorosis boleh menggunakan petua ini. Petanda tanaman anda mempunyai masalah ini adalah apabila daun baru kelihatan kekuninggan.

Mula-mula saya saja nak mencuba. Tak sangka menjadi pula.

1. Beli seikat sawi yang masih segar di kedai dalam RM 1
2. Potong batang sawi dan tinggalkan bahagian pucuk dan batang bawah
3. Terus tanam keratan bahagian bawah tadi

4. Setelah beberapa minggu, keluar tunas baru. Teruskan siram dan belai belai manja. Pujuk dia supaya hidup

5. Daun mula melebar. Bunga baru nak keluar

6. Selepas beberapa minggu, pokok akan meninggi, dan keluarkan bunga. Inilah bunga sawi berwarna kuning. Teruskan siram pagi dan petang. Jangan skip.

7. Sampai satu tahap, pokok akan keluarkan biji sawi.

8. Semai biji sawi apabila matang. Dalam beberapa hari, biji sawi akan bercambah


5 Tip Mudah Ringankan Kerja Ibu, Dapur Pun Sentiasa Kemas

Ramai antara kita yang gagal menjaga kebersihan di dapur. Kalau orang dulu-dulu, dapur lah tempat mereka berkumpul seisi keluarga. Makan lepas tu duduk borak dan santai. Sekarang ni dah jarang berlaku situasi macam ni.

Masuk dapur jika perlu sahaja sebab masing-masing bekerja, balik dah penat dan biase makan beli. Memasak bila hujung minggu. Ini antara faktor menyebabkan ruang dapur terabai. Sekali hujung minggu nak kemas, semua benda perlu di uruskan. Kan penat macam tue.

Untuk atasi masalah ini dari berlaku, pastikan anda amal 5 tip mudah ini.

Bersihkan Peralatan sebaik digunakan

Keadaan ini akan menjadikan ruangan memasak tidak terlalu padat dan menjimatkan masa si ibu. Bersihkan dan simpan semula peralatan dan perkakas yang telah digunakan di tempat asal.

Memasak sambil Mengemas

Ini yang best! Beranganlah sekejap ala-ala Master Chef, sebab ibarat akan ada Chef Juri yang datang melawat cara kita bekerja. Kebersihankan diambil kira? Hehe.. Siap masak, siap juga berkemas. Jimat Masa!

Kosongkan Ruang

Cuba lihat dalam majalah  Impiana dan seumpamanya. Ruang table top kan kosong? Hanya ada beberapa barang sahaja yang diletakkan.Table top yang kosong dan kemas sangat-sangat mempengaruhi mood dan suasana dapur supaya kelihatan bersih dan kemas! Jadi, alihkan barang yang tidak patut berada di situ. Yang penting, jangan letakkan barang yang tidak perlu di atas itu. Sebaliknya, simpan ditempat asalnya. Ia akan kekal kemas!

Jangan Tinggalkan Dapur Tanpa Di Kemas

Setiap kali sudah makan bersama ahli keluarga. Jangan biarkan hanya si ibu berseorangan membersih dan mengemas dapur. Atu mungkin ada yang cakap “ahh… kejap lagi lah kemas nak rehat dulu.” Pasti kerja tak sesempurna seawal kita berada di dapur sebelum ditinggalkan buat sementara waktu. Selesai makan, terus cuci pinggan dan kemas dapur. Jangan biar singki berisi, nanti mengundang tikus, lipas dan semut. Lantai pun jangan dilupakan. Pastikan lantai di sapu. Tak lap tak menajdi maslah, tapi bila dah ada melibatkan air atu makan an tumpah, segera lap bagi mengatasi masalah lain.

Libatkan Ahli Keluarga

Rumahtangga dibina atas dasar kebersamaan. Isteri dan Ibu bukan bibik dan bukan kuli! Kita semua bertanggungjawab menjaga dan memelihara rumah bersama-sama. Suami juga perlu bersama membantu. Samada tolong kemaskan, basuhkan atau apa sahaja yang boleh membantu. Bagi ibu yang dah ada anak berusia 7 tahun ke atas, wajib kan mereka membantu anda mengemas walaupun lelaki. Latih mereka untuk mengemas, insyaallah apabila sudah besar, mereka akan ringan tulang membantu!

Dengan mengamalkan tip ringkas dan mudah ini, kuranglah kerja isteri / ibu. Dapatlah mereka berehat pula! Sama-sama meraih dan merebut pahala di dalam rumahtangga. Ibu gembira, semua gembira!

PINTU
Pandangan pertama terhadap pintu menafsirkan cita rasa penghuni di dalamnya. Maka, pastikan reka bentuknya menampakkan anda seorang yang peramah dan sudi menerima kehadiran tetamu. Wujudkan suasana menarik dan inviting di muka pintu supaya anda ada dorongan untuk bersegera pulang ke rumah. Jika mampu, bila laluan memudahkan mereka ke muka pintu daripada membiarkan tetamu berjalan berhimpit-himpit di sisi kereta.
Susun pasu berisi pokok bunga berbilang warna dan haruman di sepanjang jalan ke muka pintu, supaya anda berasa dihargai setiap kali pulang ke rumah. Tulis alamat rumah dalam tulisan paling menarik, kemudian paparkan di tepi pintu pagar.

RUANG TAMU
Ruang tamu, ibu kepada semua ruang. Pastikan ruang tamu bersifat mesra kerana bukan anda sekeluarga berada di situ tetapi juga tetamu. Dahulukan kemasan dinding dan lantai sebelum anda membeli perabot. Pastikan perabot yang dibeli berpadanan dengan keluasan dan tema ruang. Bagi rumah berkeluasan terhad, anda tidak perlu membeli kerusi tamu dalam bilangan lengkap. Jangan sesekali menempatkan perabot kecil bersebelahan perabot besar bagi mengelakkan ketidakseimbangan penataan. Perabot utama di ruang tamu adalah tempat duduk, tidak kira sama ada kerusi, sofa atau hamparan kusyen lantai selain meja kopi, meja sisi, kabinet hiasan dan kabinet televisyen. Tinggalkan sedikit ruang bagi membolehkan ruang tamu anda bernafas dan keindahan reka bentuk perabot dapat dihayati. Ingatkan diri anda untuk memperagakan perhiasan tambahan di dalam jumlah berpasang-pasangan seperti pasu atau kaki lilin demi kestabilan penataan.

RUANG MAKAN
Tona jingga dan merah lebih sesuai di ruang makan kerana kemampuan mempengaruhi emosi, membangkitkan selera makan dan mempercepatkan kadar metabolisma. Biru dikatakan boleh mematikan selera makan kerana itu, amat sedikit ruang makan berkemasan cat atau dipasang kertas dinding berwarna biru. Jika ingin menyuntik suasana mewah di ruang makan, tukarkan sahaja meja makan kepada kayu bertona gelap seperti rosewood atau mahogany. Kemudian sarungkan kerusi dengan fabrik berwarna biru nilam.
Bagi ruang makan yang keluasannya terhad, tampung kekurangan itu menerusi penggunaan meja makan yang boleh dibesarkan dan dilipat bila tidak diperlukan.

RUANG DAPUR
Ruang dapur lebih sesuai dipasang lampu kalimantang dan bukannya halogen. Pasangkan juga penutup lut cahaya lampu kalimantang supaya senang anda hendak mencucinya nanti. Pastikan mendapat banyak pencahayaan semulajadi di situ, jika tidak, terangi dengan pencahayaan tambahan. Kerusi makan bersarung menyuntik seri di ruang dapur anda. Selain boleh menjamin kerusi tahan lama, sarungnya juga boleh ditukar ganti.
Jika anda terlihat gambar ruang dapur yang menarik minat, cuba fikirkan bagaimana ruang dapur berkenaan dapat disempurnakan di ruang dapur kediaman anda. Buku resipi pun boleh menjadi bahan hiasan sampingan yang berguna di ruang dapur. Susunkan buku itu dengan cara menegak atau baringkan di atas meja kerja. Bawakan suasana luaran ke dalam rumah. Gantunglah sepasu dua tanaman di dala ruang dapur. Tukar suasana ruang dapur dengan menukar warna pintu kabinet atau pemegang pintu.

BILIK TIDUR
Jika cat putih pilihan, anda sebenarnya masih boleh mengolah bilik tidur kepada tema tertentu menerusi perhiasan dalam tona lain. Tona merah, oren, biru dan hijau serasi dipadukan di bilik tidur bertema putih. Sebaik-baiknya padankan dua warna seperti merah dan oren atau biru dengan hijau dalam satu masa. Menggantung lukisan abstrak di kepala katil sememangnya menarik tetapi jangan menggantung di semua dinding. Gayakan langsir sesuai dihias di tingkap bilik tidur. Langsir sebenarnya mempunyai dua kegunaan, pertama menegaskan fungsi jendela dan kedua untuk menghalang kemasukan cahaya matahari.

Mungkin ada di kalangan anda yang beranggapan fungsi cermin hanya sebagai satu benda kegunaan harian sahaja tetapi sebenarnya tidak sama sekali. Pelbagai idea dekorasi dalaman rumah yang boleh dilakukan dengan hanya menggunakan cermin sebagai satu pelengkap hiasan dalaman rumah anda.

Ada beberapa contoh idea dekorasi dalaman rumah menggunakan cermin yang telah disediakan oleh IMPIANA sebagai rujukan anda!

CERMIN DENGAN BINGKAI ANYAMAN

Jika anda mahu tampil dengan konsep dekorasi yang unik dan berbeza, anda boleh menggunakan cermin bingkai anyaman ini sebagai pilihan. Selain sisi kreatif akan ditonjolkan, dekorasi hiasan dalaman rumah anda akan bertambah seri dengan menggunakan cermin jenis ini.

Sekiranya anda mahu mendapatkan cermin yang sama seperti gambar tertera, anda boleh sahaja segera membelinya di mana-mana cawangan gedung jualan barang kelengkapan rumah, IKEA Malaysia.

CERMIN POTONGAN HEXAGON

Bagi anda yang lebih gemar dengan konsep moden kotemporari boleh menggunakan cermin yang berbentuk ‘hexagon’ ini sebagai pilihan idea dekorasi dalaman rumah anda. Bukan sahaja tampak sangat unik dan elegan, ia juga boleh mencuri tumpuan dan perhatian mata para tetamu yang hadir ke rumah anda!

Untuk cermin yang berbentuk ‘hexagon’ ini anda boleh sahaja membelinya di mana-mana cawangan gedung jualan barang kelengkapan rumah di IKEA Malaysia.

CERMIN GANTUNG PELBAGAI BENTUK

Walaupun cermin gantung ini saiznya agak kecil berbanding dengan cermin yang lain namun ia juga tetap boleh mencuri perhatian orang di sekeliling. Jangan hanya pandang sebelah mata dengan kebolehan cermin gantung ini, meski saiznya kecil ia tetap juga berkemampuan menaikkan seri hiasan dalaman rumah anda.

Cermin gantung ini anda boleh sahaja membelinya di mana-mana cawangan gedung jualan barang kelengkapan rumah di IKEA Malaysia.

CERMIN POTONGAN EMPAT SEGI PELBAGAI SAIZ

Cermin potongan empat segi mungkin sudah dilihat seperti cermin biasa kegunaan harian sahaja di kalangan anda. Tetapi jika anda bijak untuk menghiasnya, cermin potongan empat segi pelbagai saiz ini juga boleh menjadikan dekorasi hiasan dalaman rumah anda tampak hebat dan penuh gaya.

Jadi, ini beberapa konsep idea dekorasi hiasan dalaman menggunakan cermin yang boleh dijadikan sebagai contoh dan panduan kepada anda. Semoga perkongsian bermanfaat ini dapat membantu anda.

Sumber: Ikea Malaysia Website

Grill gunting praktikal dipasang di tingkap dan sliding door, tak ganggu pandangan, pencuri pun susah nak pecah masuk. Grill gunting atau dikenali sebagai shophouse grille/collapsible grille adalah pintu besi stail 70-an vintage grill yang selalunya kita dapat lihat pengunaannya di kedai-kedai shoplot lama.

Stail ini dapat memenuhi konsep moden mid-century dan industrial dalam rekaan rumah. Kalau anda sudah bosan dengan grill rumah sedia ada atau inginkan konsep trendi seperti ini, bolehlah beralih kepada grill gunting ini.

LIMA sebab kenapa grill jenis ini sesuai untuk dipasang di rumah selain disukai oleh pemilik kediaman, ‘interior designer’ dan maker ialah:

🔥Pencuri susah nak pecah masuk (security)
🔥Bunyi agak kuat, jika sebarang pecah masuk boleh didengari dengan jelas.
🔥Jimat ruang, boleh di tolak ketepi.
🔥Lain dari yang lain. Sangat unik.
🔥Menepati konsep moden industri yang trendi.

Berikut antara contoh-contoh grill gunting.

Bukan sahaja sesuai dipasang di bahagian pintu dan ‘sliding door,’ grill gunting ini sesuai juga dipasang di bahagian tingkap.

“Saya pilih grill kedai runcit ini (collapsible powder coated grille) sebab grill ini boleh lipat sampai habis, dia tidak kacau pemandangan tingkap dan sliding door. Ada yang komen susah pakai grille ini nanti bila berkarat nak tolak pun susah.

“Saya bukan pakar grille, cuma tahulah juga sikit tentang ‘powder coated’ ini dapat bagi tempoh yang lebih lama dari grill ini berkarat. Lagi pun say aletak grill ini di bahagian dalam rumah untuk elak terdedah daripada panas dan hujan.”


Guna Resepi Campuran Sabun Cap Buruh, Mujarab Cegah Serangga Perosak Pada Tanaman

Segara lakukan langkah pencegahan jika tanaman yang diusahakan mula diserang penyakit atau serangga. Jika dibiarkan, bukan sahaja memudaratkan tanaman yang terkesan malah tenaman lain juga menerima nasib yang sama. Tak perlu bertanggoh jika tida semburan pencegah perosak di rumah. Boleh tiru cara En. Azuan Abdullah ni.

1. Thrip
2. Afid
3. Lalat putih
4. Hamama

Semua perosak ini akan hisap cecair pada pucuk/daun cili dan ini menyebabkan pokok cili kita jadi kerinting. Jika tidak dikawal, ia boleh menyebabkan pokok cili dijangkiti penyakit virus. Ini yang paling seram.
Bila pokok kena virus, tak akan ada pucuk baru yang tumbuh.
Bila tak ada pucuk baru tumbuh, bunga pun tak ada.
Bila bunga tak ada, macam mana buah nak ada kan.
Bila buah tak ada, kita pun jadi stress.
Bila kita stress, ngan pokok-pokok kita cabut. Wuaaa..

Jangan panik dan risau ya sahabat.
Sebenarnya, kita boleh cegah pokok cili daripada jadi kerinting. Caranya guna racun organik buatan sendiri. Kami panggil “Instant Control”.
Kiranya instant control ni la senjata utama saya untuk mencegah pokok cili dirumah daripada jadi kerinting.

Semua perosak tersebut sangat takut dengan cecair oren ni. Pecah perut dan kekeringan la tubuh mereka bila kena cecair ni.
Ianya sangat bagus dan berkesan. Ramai sahabat yang nak beli, tapi saya tak jual. Sebabnya sahabat boleh buat sendiri je.
Caranya sangat mudah. Guna bahan-bahan yang ada didapur rumah kita je.

Bahan-bahan tersebut adalah

1. Bawang putih : 1 kg @ 1 bahagian
2. Cili api : 1 kg @ 1 bahagian
3. Sabun buku cap buruh/kapak : 1 ketul @ 100 gram.
4. Air : 10 liter @ 10 bahagian.
Cara-caranya, klik gambar okey!

Untuk cara penggunaan semburan pembasmi serangga dari sabun cap buruh ni

Tak semua tanaman sesuai di tanam bersama atau berdekatan. Namun, sebahagian besar tanaman yang ditanam secara berhampiran mempunyai banyak faedah. Kebiasaanya konsep tanaman bercampur ini banyak di gunakan oleh pekebun-pekebun besar untuk emamstikan keseimbangan kitaran tanaman. Konsep tanaman ini dipangil companion plant atau tanaman peneman.

Untuk pastikan tanaman companion sahabat laman menjadi, pastikan setiap suai padan jenis tanaman yang di pilih mengikut jadula yang telah disediakan di bawah.

sumber: https://www.windowbox.com/

Bagi anda berhajat untuk menukar pintu pagar rumah yang baharu tetapi sedang mengalami masalah bajet kewangan, jangan bimbang kerana kini ada cara yang boleh anda lakukan untuk realisasikan hasrat anda itu.

Apa cara yang boleh anda lakukan adalah ubah suai pintu pagar rumah anda dengan menggunakan kepingan panel aluminium sebagai jalan penyelesaian.

Bukan itu sahaja, cara ini boleh dilakukan secara sendiri tanpa khidmat bantuan pakar dan anda cuma perlu membelanjakan kos modal sebanyak RM500 sahaja. Murah kan?

Lihatlah hasilnya selepas pintu pagar rumah diubah suai menggunakan kepingan panel aluminium ia kini tampak lebih mewah dan menarik.

Kaedah pemasangan pula memang sangat mudah, anda tidak perlu menggunakan kaedah welding langsung. Apa yang cuma perlu anda lakukan untuk memasang kepingan panel aluminium ini pada pintu pagar rumah anda dengan hanya menggunakan drill dan skru sahaja.

Sumber: Facebook Kakideko

Apa itu Backsplash? Kebiasaannya di ruangan masakan dapur, dinding yang kosong tanpa sebarang mosaic tile akan menyebabkan dinding tersebut comot atau kotor. Ini disebabkan oleh percikkan minyak, kuah, wap asap beserta rempah ketika memasak. Lalu kotoran tersebut sukar untuk dibersihkan dan dicuci. Oleh itu, beberapa cara dilakukan untuk menjadikan ruangan dinding tersebut mudah dicuci dan dibersihkan. Untuk atasi masalah ini, secara tradisionalnya ramai akan menggunakan dinding yang diberi kemasan jubin.

Sebenarnya, terdapat pelbagai rekaan dan jenis backspalsh ni. Bergantung kepada citarasa masing-masing. Seperti yang dilakukan oleh En. Aiman Azmi. Backsplash di dapurnya dari jenis Aluminium wall tile. Dengar kata, modal nak buat RM 80 je.

Kabinet buat harga dah ribu-ribu. Ingat harga dah termasok skli dengan backsplash. Rupanya belum lagi. Duit dah habis dekat cabinet dan aksesori dapur yang lain. Tanya tukang berapa pula kos nak buat backsplash, tukang cakap paling murah RM 500 bergantung pada jenis

Akhirnya terjumpa benda alah ni harga pon jauh murah RM5/pcs..so kami terus beli dan pasang sendri. Hasil tersangat luar biasa dengan modal hanya RM 80

Sebenarnya backsplash diy ni ada je jual di sesetengah kedai MR DIY tapi salalu nye stock tak cukup, tak banyak dan harga RM8/pcs. Kalau korang rajin mencari dekat shopee pon ada..

Ni backsplah yg kami pilih..material aluminum..size 30cmx30cm..tebal 2mm..kami beli 16pcs.. rm5 x 8 = rm80

Balik rumah terus buat kerja tampal..senang


Cop Parking, Boleh Didenda RM 2,000 Dan Penjara 6 Bulan

Cop parking antara fenomena yang sering berlaku terutamanya di kawasan perumahan awam seperti rumah pangsa, apartmen dan lain-lain. Kebiasaanya, mereka akan meletakkan objek seperti kon, kerusi dan ada juga menggunakan botol atau tong air.

Tetapi ramai yang tidak tahu bahawa tindakan cop parking adalah satu kesalahan jenayah dan pelaku boleh dikenakan denda dan hukuman penjara sehingga satu tahun.

Perkara itu dikongsikan oleh Jabatan Pengangkutan Jalan Malaysia menerusi Facebook rasmi mereka baru-baru ini

Perbuatan cop (letak kerusi/moto/kon/pasu bunga/ampaian baju, berdiri atas petak parking dan sebagainya) petak meletakkan kenderaan merupakan kesalahan dibawah Seksyen 50(3) Akta Pengangkutan Jalan 1987.

“Jika mana-mana orang melainkan dengan kuasa yang sah, berada di atas mana-mana jalan atau di mana-mana tempat letak kereta bagi maksud mendesak mana-mana orang lain berkenaan dengan penjagaan atau pencucian sesuatu kenderaan motor, atau bagi maksud mengarahkan mana-mana pemandu sesuatu kenderaan motor berkenaan dengan meletakkan kereta di atas jalan atau di tempat itu, dia melakukan suatu kesalahan.”

Undang-undang ini juga boleh diguna pakai di semua kawasan sama ada ditempat awam mahupun di premis swasta termasuk pusat membeli-belah.

Hukuman bagi pesalah cop parking ditetapkan dibawah Seksyen 119 yang membawa penalti tidak lebih RM2 ribu atau penjara tidak lebih 6 bulan bagi kesalahan pertama dan denda sehingga RM4,000 atau penjara tidak lebih 12 bulan bagi kesalahan seterusnya.

Untuk aduan, hantar mesej dengan butiran melalui:

1. Emel ke aduantrafik@jpj.gov.my
2. http://www.wasap.my/60134498997/AduanJPJ

Anda perlu sertakan butir pengadu (+no kp), lokasi, tarikh dan masa, no plat kenderaan, butiran kejadian.

Buat mereka yang suka sangat cop parking tu, pastikan anda bersedia ‘cop penjara’ untuk diri anda juga.

Amouage telah memperkenalkan ‘PEACE’, iaitu salah satu koleksi baru yang mempesonakan untuk koleksi Midnight Flower Collection dari rangkaian lilin dan semburan bilik. Dalam mencipta Koleksi Midnight Flower Collection pada tahun 2013, yang turut merangkumi ‘Hope’, ‘Love’, ‘Happy’, ‘Smile’, ‘Joy’ dan ‘Sassy’, Pengarah Kreatif Amouage, Christopher Chong, meraikan detik-detik penting menghargai kehidupan yang diterjemah dalam rekaannya.

Aroma yang tenang diilhamkan oleh ambien keharmonian  dan kedamaian pada hari musim luruh yang sempurna, dengan warna-warna menawan, bunyi menenangkan, dan bau yang mengasyikkan. Diorama pada saat yang damai, ia memancarkan esen Oakmoss, Cedarwood, dan Gaiac Wood. Ditambah dengan kehadiran Blackcurrant, Rhubarb, dan Labdanum menceritakan perkara-perkara sederhana dalam kehidupan yang memberikan elemen kegembiraan, dan asas Tuberose mendefinisikan jalan menuju kesejahteraan.

Lilin ‘Peace’ yang dipersembahkan dalam pemegang kaca hijau jed dengan swirls dan tulisan putih suci, dirumus khas dengan lilin mineral yang terbaik untuk meresap aroma yang paling kuat dan akan membakar selama 40 jam. Semburan bilik diadun untuk memberi keberkesanan maksimum dan meninggalkan mana-mana bilik dengan jejak kemewahan yang berlarutan selama berjam-jam.

Koleksi Midnight Flower Collection merangkumi lilin dan semburan bilik boleh didapati di kedai-kedai mandiri Amouage di Muscat, Dubai, Abu Dhabi, Al Ain, Manama, Jeddah, Kuwait City, Doha, Kuala Lumpur, London, Milan dan Rom.

Sebuah ruang akan kelihatan kurang seri jika dindingnya dibiarkan kosong. Namun, proses meletakkan hiasan pada dinding juga bukan mudah. Jika salah letak pada ketinggian yang tidak sesuai, ia nampak tidak harmoni dan macam tidak kena pada pandangan.

Bagi anda yang ingin menghias ruang dalaman rumah anda dengan menggantung bingkai gambar pada dinding, ada beberapa perkara  yang perlu anda tahu.

Ini kerana, anda tidak disarankan untuk menggantung bingkai gambar pada dinding sembarangan dan seharusnya tahu cara susunan yang betul.

Maka, ini tip panduan kepada anda semua untuk menggantung bingkai gambar pada dinding rumah anda dengan cara susunan dan ukuran ketinggian yang betul.

Tip nya adalah:

1. Ukur ketinggian point tengah pada lukisan mestilah 57-60″ dari lantai (standard eye level/ aras mata).

2. Jika atas sofa pula, jaraknya antara 8-10″ dari hujung sofa.

3. Lebar susunan frame diatas sofa pula hanya 2/3 dari lebar sofa. Jika lebar sofa 60″, lebar frame <40″.

4. Jika frame ada besar dan kecik, yang besar berada di sebelah kiri.

5. Jika lebih dari 1 frame, susun bertindih atas dan bawah (cantumkan sebagai 1 lukisan besar)

6. Jarak diantara susunan frame besar diantara 2-5″, semakin kecil frame semakin sikit jarak antaranya.

Gambar rajah contoh seperti yang tertera di bawah:

Sumber: Facebook Kaki Deko

Majlis Rekabentuk Malaysia (MRM) menganjurkan acara berpresti untuk industri reka bentuk iaitu, Majlis Penganugerahan Malaysia Good Design Award (MGDA) 2022 dan Pensijilan Certified Industrial Designer (CIDe) yang berlangsung di The Everly Putrajaya, pada 9 Mei lalu.

Anugerah tersebut disampaikan ole YBhg Datuk Seri Isham Ishak, Ketua Setiausaha Kementerian Pelaburan, Perdagangan dan Industri (MITI) kepada 30 penerima produk daripada pelbagai syarikat di Malaysia.

Tahun 2022 dan 2023 merupakan titik permulaan yang amat penting bagi MITI dalam berganding bahu dengan seluruh jentera Kerajaan untuk membaik pulih ekonomi negara pasca pandemic COVID-19.

Sebagai salah sebuah agensi MITI, MRM terus proaktif bagi memastikan acara tahunan ini dapat dilaksanakan seperti biasa bagi memartabatkan industri reka bentuk di Malaysia. MITI memainkan peranan yang signifikan untuk memastikan Malavsia kekal berdaya saing sebagai destinasi pelaburan pilihan serantau.

Melalui ucapan Isham Ishak, dalam lima tahun kebelakangan ini, bilangan produk yang memohon pengiktirafan MGDA telah meningkat daripada 107 produk pada tahun 2015 kepada 326 produk pada tahun 2018. Disusuli tahun 2020 dan 2021, sebanyak 252 produk dan yang terbaru pada tahun 2022, MRM menerima permohonan sebanyak 82 produk daripada pelbagai kategori untuk penilaian dan daripada jumlah tersebut, sebanyak 30 produk daripada 18 syarikat didapati menepati spesifikasi yang ditetapkan sekali gus layak menerima pengiktirafan ‘Malaysia Good Design Award’ bagi tahun 2022.

MGDA merupakan pengiktirafan tertinggi kerajaan Malaysia terhadap industri reka bentuk dalam usaha untuk menyokong produk-produk yang mempunyai kualiti dalam aspek reka bentuk serta menjadikanya sebagai kriteria yang penting dalam amalan penghasilan sesebuah produk. Selain itu, MGDA turt berperanan untuk meningkatkan reputasi syarikat menerusi jaminan kepercayaan dan keyakinan dalam jangka masa panjang.

Pengiktirafan MGDA memberikan peluang kepada 13 kategori reka bentuk yang merangkumi produk berasaskan:

1.Ruang tamu dan bilik tidur

2.Peralatan rumah, dapur dan bilik air

3.Aktiviti masa lapang, hobi dan sukan

4.Perdagangan dan pesta jualan

6.Senibina dan persekitaran

7.Produk industri

8.Kawasan umum dan kenderaan

9.Media dan barangan elektronik

10.Ubatan dan pemulihan

11.Pejabat dan pengurusan

12.Barang kemas, fesyen dan aksesori

Program yang mengguna pakai MRM Industri Standard Competence Criteria for Industrial Designer ini telah dibangunkan mengikut operasi standard SIRIM Berhad merupakan satu anjakan paradigma bagi memastikan kelangsungan pereka dan rekaan mereka akan terus relevan kepada industri tempatan dan global.

Seiring dengan keupayaan Malaysia sebagai sebuah negara yang berkembang maju dan pesat, inisiatif yang ditonjolkan ole MRM untuk memperkasa industri reka bentuk melalui pengiktirafan MGDA dan pensillan CiDe merupakan peluang terbaik untuk para pengeluar produk tempatan supaya lebih berdaya saing bagi mengekalkan posisinya untuk terus maju standing dengan negara-negara pengeluar yang lain.

Keadaan ekonomi semasa seta perubahan dalam corak pasaran telah merapatkan jurang antara harga, kualiti dan fungi sesebuah produk yang dihasilkan. Untuk memastikan persaingan berterusan, aktiviti-aktiviti pembangunan dan penyelidikan produk baharu perl dilaksanakan secara berterusan dan agresif. Ini bagi tujuan menghasilkan produk yang berinovatif serta mempunyai nilai komersial yang tinggi melalui reka bentuk terbaik dan berkualiti.

Jadi, mari kita lihat antara senarai produk tempatan yang telah berjaya menerima pengiktirafan MGDA 2022.

Kategori Ruang Tamu dan Bilik Tidur

Kategori Senibina dan Persekitaran

Kategori Perdagangan dan Pesta Jualan

Kategori Barangan Kemas, Fesyen dan Aksesori

Reka bentuk terbaik bukan sekadar memberikan nilai estetika dan membezakan produk buatan sedia ada, malahan secara tidak langsung mencorak ‘trend’ pembelian pengguna ke atas produk yang dikeluarkan. Pencarian reka bentuk produk-produk baharu untuk pengiktirafan Malaysia Good Design Award (MGDA) 2023 masih diteruskan pada tahun ini.

Justeru, syarikat- syarikat pengeluar dialu-alukan untuk menghantar penyertaan sebelum tarikh tutup pada 30 Oktober 2023. Untuk keterangan lanjut, sila layari www.mrm.gov.my atau hubungi Sekretariat MRM melalui talian 03-8992 6043.

nbsp;


Jom kita Kenali English Herbs; Daun Bay Perbaiki Aroma Rasa Makanan yang mampu memberi rasa yang cukup istimewa dalam setiap hidangan.

Pokok Bay atau Laurus nobilis di dalam nama botani merupakan sejenis tumbuhan dari rumpunan keluarga avocado iaitu Lauraceae. Mempunyai banyak nama jolokan lain seperti Bay Laurel, Sweet Bay, Indian Bay, Sweet Laurel, Grecian Laurel, Roman Laurel, Nobel Laurel, Poet’s Laurel, Apollo’s Bay leaf dan Bay leaf, ia tumbuhan berbau harum, malar hijau, berdaun renek tetapi boleh membesar sehingga mencecah 60 cm.

Untuk tujuan bertaman, Pokok Bay akan dipotong sehingga 8 cm atau kurang. Memandangkan pokok ini mudah dipangkas dan dapat mencipta sebuah bentuk seni hortikultur yang menarik, ia akan dibentuk menjadi sebuah piramid malar hijau yang dapat mengindahkan sesebuah laman. Bentuk dan permukaan  daun Bay agak kasar, lebat, bujur, berwarna hijau gelap berkilat serta lingkungan panjang daun ialah di antara dua sehingga empat sentimeter.

RAHSIA HEBAT UNTUK KULINARI

Meneliti secara saintifik elemen-elemen yang dimiliki di dalam helaian daun ini, ia mengandungi estrogel dan ‘volatile compound’ yang memberikan ‘soothing element’ untuk menyeimbangkan rasa panas dan rasa rempah. Kandungan daun Bay ini yang memiliki keasidan dan kompenen herba di dalam sesuatu masakan, sangat membantu mengenakkan lagi rasa sup, rebusan, sos mahupun stok.

Ternyata gandingan daun Bay bersama bawang putih dan minyak zaitun memberikan impak trifecta di dalam rasa masakan yang menggunakan teknik ‘slow cooked’ seperti masakan kekacang dan daging ataupun masakan tumisan untuk udang dan ikan. Rahsia penggunaan daun Bay yang segar lebih menjadikan masakan tersebut bertambah enak berbanding menggunakan daun Bay yang telah dikeringkan.

MENJADI REMEDI 1001 PENYAKIT

Daun herba yang mempunyai bau tajam dan sedikit rasa pahit ini mengandungi pati esen dan Eucalyptol. Kandungan aktif ini mampu menghalau serangga dari memasuki ruang dapur. Lagi satu elemen aktif di dalam daun Bay ialah Polyphenol. Ia amat berguna sebagai remedi merawat beberapa jenis penyakit di antaranya ialah penyembuhan lebam atau luka badan. Kajian dari beberapa jurnal pada tahun 2006 dan 2011 menemui kehebatan daun Bay yang boleh menyembuhkan luka dalam masa 10 hari. Esktrak daun Bay yang ditemui mempunyai antimicrobial mampu menentang pathogens termasuklah Staphylococcus aureus, Streptococcus pyogenes, Aspergillus fumigatus dan Candida albicans.

Di dalam jurnal Clinical Biochemistry and Nutrition yang dibuat pada tahun 2009 telah mengesan seseorang yang menerima satu gram hingga tiga gram daun Bay setiap hari selama sebulan akan mendapati kandungan glukosa di dalam darah semakin menurun. Tidak hanya itu, penurunan kolestrol dan triglycerides turut terkesan. Memandangkan diabetes juga menjadi punca kepada penyakit serangan jantung, kajian telah dapat membuktikan daun Bay turut menghalang dari serangan penyakit tersebut. Tumbuhan ini juga melegakan seseorang dari batuk, bronchitis, selesema dan jangkitan dada. Ia juga terbukti berkesan menghilangkan sakit kepala, bengkak, rheumatic dan artritis. Disamping itu, seseorang yang mengalami demam panas atau demam selesema apabila diaplikasikan daun Bay kepadanya, ia  dapat membuatkan pesakit berpeluh, demam semakin berkurangan serta cepat melegakan selesema. Tanaman ini begitu baik untuk tujuan meyembuhkan masalah pencernaan dan mengurangkan flatulence.

PROSES PENANAMAN DAN PENJAGAAN

Ia perlu ditanam di dalam tanah yang bersaliran baik dan mempunyai kandungan kompos yang mencukupi. Tanaman ini boleh hidup dengan subur di dalam kadar pH tanah di antara 4.5 hingga ke 8.3. Habitat penumbuhannya dapat diperlahankan apabila dibesarkan di dalam pasu. Oleh kerana itu, daun Bay mudah ditanam secara indoor atau dalam kawasan yang berbumbung.

Proses pembiakan pokok Bay boleh dilakukan dengan teknik keratan batang ataupun air layering. Air layering akan melukakan pokok tersebut dan dibungkus dengan lumut sphagnum. Akar pokok Bay yang terluka akan ditumbuhi dengan akar. Akar tersebut kemudiannya boleh dipotong dan ditanam.

Tanaman ini sebaik-baiknya di tanam sama kedalamannya ketika ia berada di pasu yang pertama ia ditempatkan. Mempunyai akar yang sangat pendek menjadikan tumbuhan ini  memerlukan penyiraman yang kerap lebih-lebih lagi di saat musim kering.

Dari sudut pemangkasan, pokok Bay sebaik-baiknya selalu ditangkas untuk memastikan ianya dalam bentuk yang baik.

Pada kebiasaannya, pokok Bay bebas dari masalah serangga perosak. Istimewanya lagi,  pokok Bay berperanan menghalang serangga perosak dari memusnahkan tanaman lain. Walaubagaimanapun, kehadiran rama-rama yang gemar membebaskan telur diantara dua helai daun Bay dan mengakibatkan daun tersebut terlekat dalam keadaan berkapas (cottony fluff) tentu menyakitkan ‘pandangan’.  Namun yang demikian, permukaan tersebut boleh dihilangkan dengan cara menanggalkan secara lembut ‘cottony fluff’ itu dan buangkan larva atau telur rama-rama yang ada di bahagian daun tersebut.

Betik antara tanaman berbuah yang paling cepat mengeluarkan hasil. Kebiasaannya, betik dibiakkan melalui biji benih. Namun kaedah ini akan memakan masa yang agak lama untuk mencapai peringkat dewasa.

Untuk mendapatkan hasil lebih cepat, di samping memastikan pokok yang terhasil dari baka yang baik, pengamalan pembiakan melalui tut adalah pilihan terbaik.

Namun kebiasaanny untuk tujuan, tut pokok yang digunakan adalah dari jenis yang beranting atau bercabang banyak dan berbatang keras. Habis, macam mana dengan pokok betik yang ada satu batang utama sahaja?

Untuk proses tut bagi pokok betik, ia tidak banyak perbezaan. Kaedah ini kebiasaan dilakukan pada pokok betik yang sudah tidak produktif lagi. Berikut adalah cara untuk tut pokok betik.

Untuk pokok yang memang telah mempunyai anak pokoknya, proses tut lebih mudah untuk dilakukan segera.

1. Pastikan cabang pokok betik yang hendak ditut telah matang atau mencapai saiz batang lebih dari 1 inci.

2. Buang beberapa batang daun di bahagian bawah dan tinggalkan hanya daun yang masih muda

3. Hiris secara serong pada bahagian batang betik yang berhampiran dengan pangkal tempat anak dan induknya bercantum

Tip: Bagi mengelak sebarang penyakit atau virus yang berpunca dari pisau yang digunakan untuk proses tut, aliskan bawang merah pada pisau sebagai tujuan menyahkuman

4. Senggat bahagian potongan tadi dengan menggunakan kayu atau lidi

5.Letakkan medium tut yang telah diletakkan di dalam plastik

6. Ikat ketat medium tut pada batang anak pokok betik yang telah dihiris tadi

7. Setelah tempoh 24-30 hari, anak pokok betik sudah sedia dipisahkan dari induknya. Atau masa terbaik adalah apabila kelihatan akar dari medium tut sudah keperangan.

8. Selepas diasingkan dari induknya, biar anak pokok betik di tempat perlindungan sementara dalam tempoh 2 minggu sebelum ditanam ke tempat kekal

Untuk pokok yang tidak mempunyai cabang anak, ini yang perlu anda lakukan.

Tip: Sebaiknya, untuk penghasilan cabang anak pokok betik pada induk yang matang, pastikan pokok yang dipilih sudah tidak produktif dan kualiti buahnya memang terjamin bagus.

1. Potong keseluruhan bahagian batang yang berdaun dan biarkan getahnya kering sepenuhnya sebelum meletakkan lilin tanaman. Lilin tanaman perlu diletakkan bagi tujuan mengelak bahagian yang dipotong cepat basah dan mudah dijangkiti penyakit

2. Apabila Tunas baru telah matang dan mencapai saiz lebih daripada 1 inci, barulah proses tut seperti di atas boleh dilakukan

sumber: http://www.rak-sukapap.com

Terdapat pelbagai cara untuk membiakkan tanaman berbuah. Namun cara yang paling cepat dan memastikan baka yang dihasilkan terbaik adalah melalui keratan batang, tut dan cantuman dewasa.Bagi tanaman yang telah tua dan tidak produktif, cantuman dewasa adalah langkah terbaik. Kebanyakkan pengusaha ladang buah seperti durian dan mangga telah memperaktikkan kaedah ini.

Salah satu kaedah yang boleh di usahakan adalah melalui cantuman mata tunas. Kaedah dan peralatan yang diperlukan untuk melakukan cantuman mata tunas sama seperti cara cantuman dewasa yang lain. Namun sedikit berbezakera ia menggunakan kulit dan bahagian tunas sahaja.

Bahan-bahan:
– Induk yang sihat (pastikan induk yang dipilih mempunyai diameter batang atau dahan berukuran lebih kurang 1.5-2 cm
– Mata tunas (pastikan mata tuns yang diambil dari pokok yang pernah berbuah)
– Tali atau plastik pembalut
– Pisau

Cara-cara:
1. Toreh kulit dahan yang telah dipilih untuk dilakukan proses cantuman. Pastikan bahagian dalam dahan atau batang tidak tercedera. Ukuran yang diperlukan adalah 1.5cm lebar dan 2-3 cm panjang. Kupas dan buang keseluruhan kulit di bahagian tersebut

2. pilih mata tunas dari pokok yang sihat, berkualiti dan telah berbuah. Kupas kulit di sekitar mata tunas. Pastikan saiz mata tunas yang diambil berpadanan dengan ruang yang telah disediakan pada pokok penanti

3. Tempel tunas pada bahagian kulit pokok yang telah dikupas tadi.

4. Ikat kawasan cantuman dengan tape atau plastik pembalut sehingga kemas

5. Setelah 3 minggu proses cantuman dilakukan, buka pembalut dan pastikan bahagian cantuman kukuh bercantum dengan bahagian penanti dan masih segar. Jika mata tunas kering, ini menunjukkan proses cantuman anda gagal

Bukan je khuatir lihat lalat banyak hinggap di rumah, mata pun rimas. Macam-macam cara dah cuba, selesainya sekejap je. Nak guna gam, bukan lalat je melekat, orang pun sekali. Nak hilangkan kesan gam tu bukan mudah. Nak guna lampu biru tu, lalat macam dah pandai lah pula. Tak ada pun yang tertarik. Nak dipukul guna reket lalat tu, lagi banyak pula yang datang.

Apa kata kita tambah cara lebih organik. Buat perangkap sendiri dengan menggunakan botol terpakai dan pisang. Cara-caranya boleh lihat dalam video yang disediakan.


Kes ’Scammer’ Kewangan Semakin Berleluasa, Sudah Tiba Masanya Untuk Ada Peti Besi Di Rumah?

Tidak dinafikan, kes ‘scammer atau penipuan kewangan dalam kalangan masyarakat berlaku saban hari dan semakin membimbangkan ramai pihak.

Pakar kewangan dan hartanah, Azizul Azli Ahmad menerusi hantaran di laman media sosial Facebook miliknya ada meluahkan pendapat dan nasihat berhubung perkara tersebut.

Kongsinya lagi, kebanyakkan kes penipuan dan ’scammer’ kewangan ini berlaku melalui sistem perbankan dalam talian yang kini dilihat lebih berisiko tinggi terhadap kewangan orang ramai.

Ekoran masalah yang berlaku, pakar kewangan tersebut berpendapat dan menyarankan kepada orang ramai supaya memiliki sebuah peti besi di rumah demi keselamatan kewangan yang lebih terjamin.

Jelasnya, dengan tindakan ini orang ramai dapat mengawal transaksi keluar masuk duit dengan lebih selamat.

Adakah benar kita tidak boleh dan mempunyai kuasa untuk mengawal bank?

1. Bila banyak kes duit hilang dalam ATM dan perbankkan online. Sudah masanya kita buat sedikit kawalan.

2. Mulakan hadkan jumlah simpanan dalam atm kita. Jika dapat bawah RM5000 sahaja.

3. Simpanan kecemasan letak dalam TH atau ASB sahaja. Sesak baru mohon keluarkan.

4. Duit banyak banyak dah boleh tukarkan kepada instrument pelaburan seperti emas, hartanah, saham dan sebagainya.

5. Guna kad kredit antara pilihan yang baik berbanding kad debit. Kita pakai duit bank, bukan duit kita. Kita juga boleh batalkan transaksi jika meragukan walau dah bayar.

6. Sudah masanya juga kita ada peti besi simpanan sendiri macam cerita dulu kala. Semua rumah orang berduit ada ini.

Kawan kawan, mana kita boleh kawal kita kawal. Mana yang tak boleh kita insurankan sahaja. Dunia tanpa kawalan dan sempadan. Hanya kita tentukan dimana kita,” tulisnya.

Sumber: Facebook Azizul Azli Ahmad

Cicak merupakan haiwan reptilia yang hidup merayap dan melekat pada dinding. Makanan kesukaannya biasanya serangga-serangga kecil seperti nyamuk. Sebenarnya dari segi pemakanan cicak ia mampu memberikan manfaat tersendiri untuk kita kerana ia dapat mengurangkan jumlah nyamuk di rumah kita.

Namun, kadang-kadang si cicak ini agak biadap dalam membuang hajat. Biasanya si cicak membuang hajat di tempat-tempat yang tidak kita ingin kan, misalnya di meja makan, di atas meja konsul, bahkan terkadang kita sendiripun menjadi sasarannya. Tentunya hal ini sedikit mengganggu, apalagi di dalam Islam kotoran cicak tergolong najis dan membuat tempat yang dikotorinya menjadi tidak suci, sehingga dapat mengganggu proses ibadah kita.
Jadi, bagi anda yang merasa terganggu dengan kehadiran haiwan ini, berikut terdapat beberapa tip yang mampu membantu anda untuk menghalau si cicak ini.

5 ‘Trick’ Nak Halau Cicak Dari Rumah

1. Gunakan Tembakau

Tembakau efektif digunakan untuk mengusir tokek. Berhubung cicak juga merupakan spesies dengan tokek tentunya cara ini juga berkesam jika ditujukan kepada cicak. Caranya adalah dengan meletakkan tembakau di tempat-tempat biasanya cicak bersembunyi misalnya di belakang almari dan di atas siling atau juga di tempat-tempat yang biasanya di lalui cicak. Kalau biasanya cicak berada di dekat lampu, anda boleh membungkus tembakau di dalam kantong lalu di tebuk sehingga tidak menghalangi aroma tembakau untuk tercium, lalu gantung dekat lampu. Aroma yang tajam dan pekat dari tembakau membuat cicak tidak selesa sehingga memutuskan untuk pergi.

2. Gunakan Kapur Barus

Biasanya kapur barus kita gunakan untuk melindungi pakaian kita dari kutu-kutu yang dapat merosakkan baju. Nah ternyata si kapur barus ini juga boleh dimanfaatkan untuk mengusir cicak. Caranya dengan meletakkan kapur barus di tempat-tempat cicak bersembunyi semisal di belakang almari dan di atas siling. Aroma dari kapur barus akan membuat cicak tidak selesa dan memutuskan untuk pergi.

3. Buat Rumah Anda Bersih

Agar cicak tidak selesa di rumah anda, anda boleh mencuba cara yang satu ini, iaitu membersihkan rumah anda sehingga serangga-serangga kecil yang merupakan makanan utama cicak tidak berkeliaran di rumah anda. Dengan berkurangnya sumber makanan cicak, dengan sendirinya cicak akan meninggalkan rumah anda.

4. Menurunkan Suhu Ruang

Cara yang berikut ini pun dapat mengusir cicak dari rumah anda. Dengan menurunkan suhu di rumah anda akan membuat cicak tidak nyaman. Hal ini kerana cicak yang merupakan haiwan reptilia yang sangat menyukai udara panas, selain itu kemampuan cicak untuk beradaptasi terhadap suhu juga kurang baik sehingga bila udara di rumah anda menjadi dingin cicak pun memutuskan untuk pergi.

5. Gunakan Bulu Burung Merak

Mungkin anda akan merasa bingung, kenapa mengusir cicak perlu menggunakan bulu burung merak, sungguh tidak masuk akal. Tetapi cara ini sudah diwariskan turun temurun dan cukup berkesan. Dan apabila anda melihat corak dari bulu burung merak ini maka semuanya akan menjadi masuk akal. Untuk menggunakan cara ini anda boleh melakukannya dengan menggantung bulu burung merak di tempat yang biasanya di datangi atau di lalui oleh cicak. Corak dari bulu burung merak yang merupakan corak mata cemerlang akan membuat cicak menngangap bulu itu sebagai musuh. Apalagi bila terkena cahaya, maka bulunya akan berkilapan dan hal ini akan membuat cicak menjadi takut sehingga enggan untuk kembali.

Bagi yang gemarkan aktiviti berkebun, pastinya anda faham kepuasan yang diperoleh apabila tanaman kita menjadi dan membuahkan hasil. Bukan sahaja menyejukkan mata yang memandang, malah tumbuhan yang ditanam juga mempunyai manfaat dan kelebihan lain, bergantung pada jenis tanaman.

Tanaman ulam khususnya, dapat memudahkan kerja memasak didapur. Hanya perlu petik apabila diperlukan. Berkhasiat, cepat dan yang paling penting, jimat!

Tetapi ramai juga yang takut untuk mula bercucuk tanam kerana risau kerja-kerja menanam itu susah dan berat. Sedangkan ada cara yang mudah yang tidak menggunakan banyak alatan ataupun tenaga.

5 Cara Mudah Tanam Ulam Selom

1. Batang dipotong ikut ruas selom. Ruas tu nanti akan keluar akar. Rendam dalam air.

2. Lebih kurang 5-7 hari direndam dalam akar akan keluar melalui batang selom (tukar air rendaman selalu)
3. Tanam batang yang berakar ni dengan cara melintang

4. Tutup dengan tanah dan siramkan pastikan tanah sentiasa lembap.

5. Dah boleh tuai

Best tanam selom. Sekejap je dah boleh dituai.
Selamat bercucuk tanam!

untuk pastikan rumah anda hari-hari kemas dan bersih meang agak sukar terutamanya bagi si ibu yang bekerja. Ramai yang menggunakan perkhidmatan tukang cucui. Itu pun datang 2/3 hari sekali dan di bayar mengikut jam. Tapi, NoorB Kids World berkongsi jadual perancangan mengemas rumah yang WAJIB mak-mak ada. Nanti Print, dan lekatkan pada peti sejuk ye.

Hari ini saya ingin kongsikan cara paling simple untuk menjaga rumah kita supaya sentiasa kelihatan kemas dan bersih.

Secara jujurnya, aktiviti mengemas rumah bukanlah mudah. Tapi saya percaya rumah yang bersih dan kemas menolong kita berasa rileks dan tenang.

Tips mengemas ini telah dipecahkan kepada empat bahagian iaitu mengemas setiap hari, seminggu sekali, sebulan sekali dan 4 bulan sekali. Bila kita bahagikan kepada empat bahagian, kita tidak ada masalah bila memikirkan apa yang perlu kita kemaskan dan rasa terbeban untuk mengemas itu kurang. Tapi secara jujurnya, tak semua orang ada masa untuk melakukan aktiviti mengemas ini setiap hari tetapi kalau seminggu sekali Itu mungkin tak ada masalah.

Tapi perlu diingat, tiada siapa pun dan tiada rumah yang nampak sempurna. Kalau kita mampu buat salah satu daripada list, itu dah cukup baik daripada kita tak mengemas langsung. Kesan ‘keterpaksaan’ mengikut list mengemas rumah kali ini boleh membuatkan kita berasa tenang berada di dalam rumah kita nanti. Bayangkan balik dari pejabat dan duduk di sofa, mata ni rasa sejuk sahaja tengok sekeliling rumah sebab semua dah bersih dan kemas. Akhirnya, kita juga yang senang hati.


Tip ‘Awet’ Kayu Supaya Tak Mudah Reput & Rosak Walaupun Terdedah Hujan, Panas

Tip ‘awet’ kayu supaya tak mudah reput dan rosak walaupun terdedah hujan, panas. Selalunya masalah yang sering dialami ialah kayu yang digunakan untuk kerja-kerja DIY menjadi reput dan rosak.

PETUA MENGAWET KAYU

Ramai tukang suka menggunakan kayu untuk projek-projek DIY. Kayu memang cantik dan berseni semula jadi selain senang dibentuk, dicantum dan dikendali. Tetapi kayu lama kelamaan akan reput, rosak tekstur asal dan hilang kekuatannya terutama jika terdedah kepada faktor cuaca, kulat dan serangga.

Saya kongsikan di sini petua mengawet kayu supaya tahan lama yang diajarkan oleh bapa saya seorang tukang rumah, tukang kayu dan pernah terlibat dengan industri kayu balak di Sarawak selama berpuluh tahun.

Teknik rawatan kayu ini sangat ekonomik. Saya hanya gunakan campuran ubat gegat (naphthalene) dengan minyak diesel. Sediakan bahan dalam kuantiti sesuai dengan jumlah kayu yang hendak dirawat. Biasanya seliter diesel cukup untuk 1 meter padu kayu.

Saya gunakan sebungkus ubat gegat. Ubat gegat ditumbuk halus sehingga menjadi tepung dan dilarutkan di dalam minyak diesel. Gunakan topeng pernafasan yang sesuai semasa penyediaan dan proses merawat kayu sebab wap naphthalene ini bahaya jika disedut berlebihan.

Kayu yang hendak dirawat mestilah betul-betul kering. Campuran bahan tadi boleh disapu dengan berus atau penggelek cat, ataupun disembur ke atas kayu. Biarkan ia meresap ke dalam kayu dan keringkan. Jangan jemur terus di bawah matahari.

Bau ubat gegat akan kekal dalam isi kayu untuk tempoh bertahun-tahun walaupun kayu terdedah dengan cuaca panas dan lembap. Malah kalau naik ke atas syiling rumah saya yang rangkanya dibuat dengan kayu terawat ini kita akan hidu bau ubat gegat walaupun setelah lebih 5 tahun! Lipas, cicak, tikus dan serangga-serangga perosak memang tak berani dekat.

Gambar menunjukkan rak tempat isteri saya menanam bunga yang dibuat daripada kayu terawat dengan teknik ini. Selepas rawatan, kayu tersebut terbiar selama lebih empat tahun di atas tanah sebelum dikutip untuk dibuat rak bunga ini.

Semasa memotong, bau naphthalene masih kuat dan kayu masih kekal elok. Rak bunga ini sudah lebih setahun di situ tanpa dicat dan terdedah kepada cuaca di tepi pantai yang panas dan lembap, di atas tanah tanpa beralas.

Menerusi segmen Ilham Impiana musim terbaharu kali ini yang bertemakan Inspirasi Selebriti kami telah mempersembahkan pengisian ‘House Tour’ kediaman para selebriti tanah air.

Untuk episod pertama bagi musim terbaharu segmen ini, IMPIANA telah berkesempatan untuk menjelajah ke kediaman milik pengacara dan pelakon popular iaitu Ain Edruce.

Hasil tinjauan IMPIANA ke kediaman pengacara rancangan I Can See Your Voice Malaysia musim kelima ini mendapati selebriti berkenaan memiliki sebuah kediaman jenis rumah berkembar dua tingkat yang sangat mewah. Apabila dilihat dari segi reka bentuk luaran rumah tersebut tampak kelihatan sangat moden dan terkini.

Ketika sesi temu bual bersama hos Ilham Impiana Inspirasi Selebriti, Ain memaklumkan bahawa dia telah memilih konsep dan tema moden tropikal Bali sebagai pilihan untuk rekaan dekorasi hiasan dalaman serta luaran rumah.

Jadi, mari kita lihat secara ringkas 3 ruang dalaman rumah Ain Edruce yang telah menjadi pilihan IMPIANA.

Pemilihan alat muzik Piano sebagai pelengkap dekorasi hiasan dalaman rumah adalah

2.Bilik Wardrobe

Jangan ada yang tidak tahu, Ain turut memiliki sebuah bilik khas yang telah dijadikan sebagai bilik ‘wardrobe’ buat dia serta suaminya. Bilik khas ini direka khas sebagai ruang penyimpanan kelengkapan seperti baju, seluar, kasut, beg tangan serta aksesori perhiasan diri.

Bagi ruang penyimpanan, Ain telah memilih susunan kabinet yang terbuka bertujuan bagi memberikan ruang dalam bilik ‘wardrobe’ ini tampak lebih menarik.

3.Aksesori Ruang Tangga

Apabila meninjau di sudut ruang tangga pula, tersergam indah foto potrait perkahwinan Ain bersama suami tercinta, Amirul Hafiz yang telah menaikkan lagi seri ruang tersebut. Pemilihan cermin tiga serangkai dengan kemasan bingkai rona emas memberikan lagi impak dekorasi hiasan dalaman rumah tampak elegan dan mewah.

Nak tahu apa lagi cerita yang menarik mengenai kediaman Ain Edruce? Sila saksikan episod penuh di laman rasmi YouTube ImpianaTV menerusi pautan video di bawah;

Anda sudah berasa bosan dengan bunga hiasan yang sedia ada di rumah? Sudah mula terfikir untuk mencari ilham serta idea mendekorasi yang lebih menarik?

Apa kata anda cuba menggunakan bunga Pampas pula sebagai pilihan bunga hiasan yang terbaharu dalam ruang rumah anda. Pasti tampak lebih menarik!

Bagi anda yang tidak tahu bagaimana caranya untuk menghias atau mendekorasi bunga Pampas ini, jangan berasa bimbang kerana IMPIANA akan berkongsi cara-caranya bersama anda.

Ini juga kerana dalam segmen Buat Sendiri episod kali ini telah berkongsi idea cara hias bunga Pampas supaya tampak lebih menarik. Anda boleh mempelajari caranya dengan menonton video penuh tersebut pada pautan di bawah;

Mungkin ada segelintir dikalangan anda yang masih belum mengenali dengan jenama Epitex, untuk maklumat anda ia adalah salah satu jenama barangan kelengkapan rumah antarabangsa keluaran daripada negara Singapura.

Setelah lebih 26 tahun berada di pasaran Singapura, jenama Epitex International ini tidak dapat disangkalkan lagi ia adalah merupakan salah satu jenama barangan kelengkapan rumah yang dipercayai ramai di negara jiran dan antarabangsa.

Bagi mahu memperluaskan lagi pasaran jenama Epitex, kini telah mula mengorak langkah untuk memasuki pasaran di Malaysia. Epitex kini sudah berada di pasaran Malaysia dengan membuka cawangan kedai mereka yang pertama di Pusat Membeli-belah Pavilion, Bukit Jalil pada tahun lalu dan seterusnya di IOI City Mall, Putrajaya, pada Julai lalu.

Mahir dalam penghasilan fabrik kain sarung cadar katil dan tuala mandian yang berkualiti tinggi serta tahan lasak, Epitex telah menjadi jenama yang dipercayai ramai menerusi rangkaian barangan kelengkapan rumah yang bermutu tinggi.

Selain itu, Epitex juga turut mempunyai pelbagai barangan aksesori rumah seperti lilin wangian, bantal, selimut dan lain-lain.

Jadi, tunggu apa lagi? Segera berkunjung di cawangan kedai Epitex untuk rasai sendiri pengalaman rangkaian produk barangan kelengkapan rumah jenama Epitex hari ini.


Sebelum Membeli Racun Tanaman Semak Dulu Panduan Lengkap Dari Jabatan Pertanian Ini

Mereka yang menanam pelbagai jenis bunga-bungaan dan tanaman hiasan (ornamental) sudah pasti mahukan lamannya kelihatan cantik dan bebas daripada serangan makhluk perosak terutamanya serangga, kulat dan rumpai. Sekiranya serangan makhluk perosak ini berlaku, pencegahan dan pengurusan makhluk perosak perlu dilakukan segera supaya laman yang cantik itu dapat diselamatkan.

Antara kaedah kawalan serangan ini adalah dengan menggunakan racun makhluk perosak yang berdaftar. Berdaftar? Kenapa perlunya anda membeli racun makhluk perosak yang berdaftar? Ia penting kerana racun yang berdaftar adalah racun yang telah diluluskan penggunaannya dengan mengambil kira pelbagai faktor keselamatan supaya ia tidak berbahaya pada manusia dan alam sekitar. Jadi pastikan terlebih dahulu sebelum anda membeli racun makhluk perosak untuk kawalan serangan makhluk perosak di laman ianya perlu berdaftar. Racun makhluk perosak yang tidak berdaftar adalah racun makhluk perosak haram dan amat berbahaya kepada manusia dan alam sekitar. Setiap racun berdaftar mempunyai nombor pendaftaran di bekas racun makhluk perosak tersebut seperti LRMP.R1/XXXX yang mana setiap pendaftaran racun makhluk perosak di Malaysia tertakluk kepada kelulusan Lembaga Racun Makhluk Perosak yang telah termaktub di bawah AKTA RACUN MAKHLUK PEROSAK 1974 (Akta 149).

Panduan Memilih Racun Perosak Yang Baik

Langkah pertama yang perlu anda lakukan dalam mengawal serangan makhluk perosak ke atas laman anda adalah dengan memastikan terlebih dahulu apakah jenis serangan makhluk perosak tersebut sama ada serangga, kulat atau rumpai. Sekiranya serangan tersebut melibatkan ketiga-tiga makhluk perosak iaitu serangga, kulat dan rumpai maka anda perlu membeli racun serangga, racun kulat dan racun rumpai yang berdaftar.

Tip membeli racun-racun tersebut adalah berdasarkan kepada Perawis Aktif racun tersebut bukannya jenama racun. Antara perawis aktif racun serangga untuk kawalan serangga ke atas bunga-bungaan atau tanaman hiasan seperti white oil, azadirachtin, cyromazine dan pyriproxyfen ; manakala bagi racun kulat pula perawis aktifnya adalah seperti chlorothalonil, mancozeb dan thiophanate-methyl dan bagi perawis aktif bagi racun rumpai pula adalah seperti sethoxydim, glyphosate dimethylammonium dan imazapyr isopropylammonium.

Setelah anda melihat perawis aktif bagi jenis serangan makhluk perosak pada laman anda, pastikan anda membaca label pada bekas racun tersebut kerana di sana terdapat maklumat-maklumat yang penting antaranya nombor pendaftaran racun tersebut (LRMP.R1/XXXX) yang menunjukkan bahawa racun ini berdaftar, kelas racun tersebut, panduan membancuh dan menyembur racun  serta rawatan kecemasan dan perubatan.

Adalah menjadi kesalahan sekiranya anda tidak membaca label pada bekas racun makhluk perosak apabila menggunakannya. Ia perkara yang amat penting kerana pada label tersebut menjelaskan perkara-perkara penting sebelum, semasa dan selepas setiap kali menggunakan racun makhluk perosak tersebut.

Di label setiap bekas racun makhluk perosak ada maklumat yang terperinci yang perlu anda tahu supaya ia menjadi panduan kepada anda bagi menjamin racun makhluk perosak yang digunakan adalah berkesan dan selamat digunakan antaranya adalah pengelasan racun makhluk perosak tersebut. Kelas racun makhluk perosak yang berdaftar terbahagi kepada 5 kelas yang membezakan kesan toksisiti/kebisaan serta membezakan racun daripada kurang berbahaya kepada yang lebih bahaya. Kelas terendah bagi racun makhluk perosak adalah KELAS IV, kemudian KELAS III (BERBAHAYA), KELAS II (BERACUN), KELAS 1b (BERACUN-BISA) dan KELAS 1a (BERACUN-AMAT BERBISA).

Apa Yang Perlu Dilakukan Apabila Keracunan

Pada setiap bekas racun makhluk perosak yang anda akan beli terdapat satu penyataan keracunan yang perlu diambil perhatian oleh anda di mana di label tersebut tertera penyataan ‘Jika berlaku KERACUNAN, sila hubungi : PUSAT RACUN NEGARA – 1-800-88-8099 (waktu pejabat) 012-4309499 (lepas waktu pejabat)’. Perkara ini janganlah diambil mudah kerana dalam menggunakan racun makhluk perosak pelbagai kemungkinan boleh berlaku terutamanya melibatkan keselamatan pengguna. Selain daripada penyataan keracunan ini, di label juga terdapat penyataan yang membantu anda sekiranya berlaku kecemasan di mana penjelasan secara terperinci berkenaan tanda-tanda keracunan apabila anda terkena semasa menggunakan racun makhluk perosak tersebut. Di label itu juga terdapat bagaimana rawatan kecemasan dan perubatan yang perlu dibuat  sebelum sampai ke hospital untuk tindakan selanjutnya.

Kaedah Betul Mengendalikan Racun

Sebelum anda membancuh racun makhluk perosak tersebut, pastikan juga anda membaca aturan penggunaannya pada label yang menyatakan jenis tanaman, jenis perosak, kadar racun dan isi padu semburan berdasarkan pada yang tertera pada label kerana penggunaan tidak mengikut label adalah satu kesalahan.

Setelah semuanya pada label racun makhluk perosak tersebut anda baca dan fahami maka bolehlah memulakan kawalan makhluk perosak menggunakan kaedah racun makhluk perosak dengan memastikan bahawa anda perlu memakai pakaian pelindung yang sesuai, menggunakan peralatan bancuhan yang sesuai dan teknik semburan yang betul serta berdirilah dengan membelakangkan arah tiupan angin sewaktu membancuh dan jangan menghidu atau menyedut racun perosak tersebut serta jangan pindahkan racun perosak tersebut ke bekas lain. Semasa menyembur juga dilarang makan atau merokok dan digalakkan semburan racun ini dibuat pada sebelah pagi atau petang dan tidak dilakukan pada waktu tengah hari.

Setelah selesai menyembur racun tersebut, cuci alat penyembur dengan bersih dan simpan di dalam bilik stor. Kemudian anda perlu mandi dengan menggunakan sabun dan air yang banyak, sekiranya anda ada rasa tanda-tanda keracunan sila berjumpa doktor dengan kadar segera.

Anda juga diminta untuk merekodkan semua penggunaan racun perosak supaya memudahkan sekiranya berlaku kecemasan. Bagi bekas racun yang telah habis digunakan, pastikan ianya dibilas dengan air sebanyak tiga kali dan kemudian dikumpulkan di tempat pengumpulan kitar semula bekas racun makhluk perosak, dan anda tidak digalakkan menanam bekas-bekas tersebut. Pastikan juga bekas-bekas tersebut tidak digunakan sebagai tempat menyimpan bahan makanan. Anda juga perlu menyediakan satu tempat khas/stor untuk menyimpan racun-racun makhluk perosak ini jauh daripada makanan, ubat, pakaian dan sebagainya dan pastikan ianya senantiasa berkunci.

Jadi ianya bukan senang untuk pastikan laman anda sentiasa cantik, yang pasti kawalan dan pengurusan racun makhluk perosak perlu dibuat dengan cara yang berhemah dan betul untuk keselamatan diri anda dan alam sekitar. Yang paling penting sebelum anda menggunakan sesuatu racun makhluk perosak berdaftar untuk kawalan perosak di laman anda adalah dengan ‘BACA LABEL SEBELUM GUNA’.

Penulis: Mohamad Nizam Malik, Ketua Unit Label, Bahagian Kawalan Racun Makhluk Perosak, Jabatan Pertanian, Kuala Lumpur

Tahap racun yang terdapat pada tanaman terutamanya sayuran, 99% di sumbang melalui penggunaan racun untuk mengawal penyakit dan serangga perosak. Walaupun anda menggunkan baja jenis kimia, namun tahap kandungan kimianya tidak seperti yang berada di dalam kandungan racun kimia.

Jika anda ingin menjamin makanan terutamanya sayuran yang digunakan tidak mengandungi jumlah kimia yang tinggi, penggunaan racun serangga dari jenis organik amatlah digalakkan.

Terdapat pelbagai cara penyediaan racun organik untuk kawalan penyakit dan serangga perosak yang boleh di lakukan. Antara bahan yang digunakan untuk menghasilkan racun kawalan serangga dan penyakit adalah bawang putih. Selain itu juga, anda boleh gunakan daun neem atau semambu.

Penggunaan racun serangga ekstrak dari daun neem selamat digunakan untuk semua jenis tumbuhan. Ia tidak meninggalkan sisa berbahaya di dalam tanah mahupun tanaman.

Kegunaan Neem Pada Tanaman

Semburan neem menunjukkan ia sesuai digunakan kepada pertumbuhan pokok muda. Minyak ini mempunyai jangka hayat selama tiga hingga 22 hari di dalam tanah tetapi hanya 45 minit hingga empat hari di dalam air. Ia tidak toksik kepada burung, ikan, lebah dan hidupan liar, dan kajian menunjukkan tiada kanser atau penyakit lain kesan dari penggunaannya. Ini menjadikan minyak neem sangat selamat untuk digunakan jika digunakan dengan betul.

Racun Serangga Neem

Ia sangat berguna sebagai pencegah atau penghindar kepada hama dan juga sesuai digunakan untuk serangga lain yang menghisap atau mengunyah struktur tumbuhan. Antaranya:

• Afid
• Lalat putih
• Lalat buah
• Mealy bugs

Bagaimana Penggunaan Semburan Neem

Sesetengah pokok boleh mati disebabkan minyak neem terutama jika digunakan secara tidak terkawal. Gunakan minyak neem pada waktu petang untuk mengelakkan sebarang gangguan ke atas daun dan membolehkan ia meresap ke dalam tumbuhan.

Penggunaan neem oil tidak sesuai digunakan pada suhu yang terlalu panas atau terlalu sejuk. Elakkan penggunaan neem ke atas pokok yang kering disebabkan kemarau atau terlebih air.

Gunakan racun serangga neem seminggu sekali dapat membantu membunuh serangga perosak dan juga kulat dengan cara sembur ke atas dan bawah permukaan bahagian daun.

Bahan-bahan menghasilkan minyak neem:

3 ranting (atau lebih) daun mambu. Jika ada buahnya masukkan juga.
5 sudu kecil bunga cengkih
500ml minyak masak
Pendidih dua tingkat

Langkah Penyediaan:

1. Campur dan kisar dedaun semambu dan bunga cengkih bersama minyak masak sehingga halus.

2. Panaskan bahan-bahan yang dikisar tadi dengan pendidih dua tingkat (double boil). Gunakan api kecil.

3. Masak antara dua hingga tiga jam untuk mengeluarkan ekstrak minyak neem itu.

4. Biarkan ektrak minyak neem sejuk.
5. Tapiskan ke dalam botol simpanan dan sedia untuk digunakan.

Sumber: https://tanamcili.com

Daripada terbiar tak digunakan, sabut kelapa disusun untuk dijadikan raised bed atau batas tanaman. Elok subur pokok-pokok yang ditanam.

Ujar beliau bermula dari tanah kosong hanya tumbuh rumput dia mengambil keputusan menanam pelbagai sayuran yang disukai selain menggunakan semula bahan terpakai.

Daripada tanah lapang ni kosong, hanya tumbuh rumput. Lebih baik usahakan tanam pelbagai sayur yang kita suka makan. Dapat meluangkan masa yang ada dengan aktiviti yang bermanfaat. Sambil keluarkan peluh dapatlah kutip hasil tanaman.

Dah tanam, dapat lah kurangkan kos dapur beli sayur. Gunakan tanah dan ruang yang ada.

Coconut husks raised bed
Batas ini diisi dengan tanah hitam sawit, dicampur dengan tanah asal.

Kemudian ratakan dengan daun buluh yang diperoleh belakang rumah saja. Boleh kumpul untuk buat kompos, bila dah reput gembur sekali dengan tanah.

Ini hasilnya

Pokok ulam raja, biarkan dia berbunga supaya tumbuh anak pokok yang baru.

Oregano batik pun ada tanam.

Pokok terung di tengah-tengah

IMPIANA kongsikan 9 perkara yang perlu anda buat sebelum membeli tanaman di nurseri. Tip ini bakal membantu anda sedikit sebanyak sebelum bercadang membeli tanaman. Tidak semua orang arif tentang pokok kan. Ada juga yang 1st timer nak berjinak-jinak dalam gardening.

Jangan beli! Bunga yang sedang kembang

Fikir 2 kali sebelum membeli tumbuhan yang mempunyai bunganya yang sedang kembang mekar. Tidak pernah ditetapkan di dalam peraturan untuk mendapatkan sebuah laman yang cantik, anda perlu membeli tumbuhan yang mekar berbunga. Kerana kebanyakan tumbuhan yang bunganya bermusim dan kadangkalanya tumbuhan tersebut telah diberi baja bunga dan ada kalanya bahagian yang berbunga akan cepat layu selepas proses penanaman. Oleh itu digalakkan untuk anda memastikan tumbuhan anda stabil terlebih dahulu untuk mendapatkan bunga yang mekar dan cantik.

Tidak memeriksa dengan betul

kadangkala kita lupa untuk memeriksa dengan teliti tumbuhan yang telah dipilih. Perhatikan betul-betul pada bahagian daun dan pada bahagian dasar tanah tumbuhan tersebut. Kadangkala tanpa kita sedari, terdapat tumbuhan asing atau tumbuhan menumpang. Apa yang paling menggerunkan ialah, terdapat serangga atau siput di celah-celah daun yang merimbun. Perkara ini amat berbahaya kerana ia akan memberi kesan terhadap tumbuhan yang lain di laman kita nanti

Saiz bukan penentu segala-galanya

Tumbuhan yang bersaiz besar tidak bermakna tumbuhan itu bagus. Tumbuhan yang besar akan menyebabkan kos yang tinggi. Kenal pasti saiz pasu yang akan di gunakan atau size ruang yang mencukupi untuk tanaman tersebut. Untuk pemeriksaan yang betul, letakkan jari anda sedalam 1 inci dari dasar tanaman.

Terlalu berjimat

Perkara ini sering berlaku apabila pekebun membeli tumbuhan dengan jumlah yang sedikit atau tidak pelbagai. Kesannya akan mengakibatkan laman anda memberi impak yang tidak cukup dan tidak menarik. Sila buat penilaian yang secukupnya sebelum membeli dan membuat keputusan yang betul. Tidak menjadi masalah sekiranya anda dapat membeli lebih tanaman daripada jenis yang sama atau mempelbagaikan jenis tanaman yang akan dibeli.

Tidak memeriksa akar

Sila pastikan akar pokok terjalin rapi dan tidak terkeluar dari bekas semaian dan tidak terdapat akar yang berserabut terkeluar di bahagian lubang bawah bekas semaian atau pasu. Perkara ini boleh menyebabkan tanaman tersebut akan kehilangan nutrien. Di samping itu juga, sila pastikan tumbuhan yang telah anda pilih mempunyai akar yang matang.

Terlupa membawa senarai membeli belah

Sama seperti senarai membeli barangan dapur. Jika anda tidak membawa senarai barang untuk membeli, pasti ada barang yang anda akan lupa untuk beli atau terbeli barang yang tidak sepatutnya. Apabila sampai di rumah, pasti tumbuhan dan barangan yang telah anda beli tidak dapat memberikan reka bentuk laman yang anda inginkan.

Kenal pasti sifat fizikal tumbuhan yang akan dibeli

Minta nasihat pakar atau buat kajian terperinci sebelum anda memilih tumbuh-tumbuhan yang bakal anda pilih untuk dibeli terutamanya dari segi fizikalnya. Perkara ini dapat membantu anda untuk merangka kadar kepadatan dan kadar tumbesaran tumbuhan yang bakal ditanam di laman anda. Kerana ada di antara tumbuhan mempunyai ciri fizikal yang akan berubah dengan ketara apabila sampai waktu matangnya seperti tumbuhan renek boleh juga menjadi pokok kecil.

Jangan buang resit belian.

Simpan segala resit yang telah anda beli walaupun ia hanyalah resit membeli medium tanah. Sebahagian nurseri memberi jaminan terutamanya barangan landskap kejur. Ia amat berbaloi untuk kebaikan laman anda kerana ada kalanya ada pokok yang bermasalah atau perabot taman yang rosak dan anda boleh pulangkannya semula ke tempat yang telah anda beli.

Membeli tumbuhan pada pagi hari

Sudah berapa kali anda telah membeli tumbuhan dan bahan-bahan untuk menghiasi laman anda? Apabila sampai ke rumah, anda merancang untuk menanamnya kemudian di sebabkan kesuntukan masa sebab dah petang. Namun, hari demi hari anda tidak mempunyai masa yang sesuai untuk melakukan aktiviti tersebut. Lama-kelamaan tumbuhan tersebut kekeringan dan mati. Oleh sebab itu, di galakkan anda untuk merancang waktu untuk ke nurseri dan tapak semaian di waktu pagi supaya anda mempunyai masa untuk menanam dan menghias laman anda diwaktu petang.


7 Tip Mudah Hasilkan Buah Strawberi Sedap Untuk Iklim Tanah Rendah Malaysia

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

1. Medium/tanah
Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

2. pH Medium
Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

3. Pencahayaan
Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

4. Keperluan saiz kawasan
Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

5. Siraman
Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

6. Baja
Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

7. Pemangkasan
Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Sedar atau tidak tindakan menyimpan biji benih dapat mengurangkan banyak kos untuk edible garden bagi jangka masa panjang. Cara ini juga dapat membantu anda untuk mengekalkan tanaman yang hidup subur di edible garden anda.

Tahukah anda nurseri bukanlah satu-satunya tempat yang anda boleh dapatkan biji benih tumbuhan kegemaran anda. Anda boleh membeli secara dalam talian. Kini, banyak laman web yang menjual biji benih yang terdiri daripada pelbagai jenis sayur-sayuran dan herba.

Tidak sukar untuk mendapatkan biji benih daripada sayur-sayuran, herba dan bunga. Namun, pertama sekali anda haruslah mengetahui kitaran hidup sesuatu tumbuhan itu.

Sejak akhir-akhir ni warna pastel menjadi pilihan ramai diluar sana. Pernah dengar bukan bunga Hydrangea atau orang panggil bunga Siti Zubaidah. Cantik kan bunga ni. Terdetik IMPIANA untuk kongsikan perkara ini apabila terbaca satu rencana oleh Pusat Racun Negara, tumbuhan ini walaupun cantik, ia mempunyai bahaya yang tersembunyi.

Pokok bunga Hydrangea merupakan pokok hiasan yang paling sesuai hidup di kawasan tanah tinggi.

Ia semakin mendapat tempat di hati peminat bunga kerana warna bunganya yang lembut.

Selain daripada itu, keistimewaan bunga ini ialah ia mengambil masa selama tiga (3) bulan untuk mekar sepenuhnya dan warnanya akan bertukar-tukar sepanjang masa tersebut.

Namun, dalam kecantikan itu ternyata ada bahaya yang tersembunyi.

Penggemar bunga perlu tahu bahawa bahagian tumbuhan ini terutama getahnya mengandungi hydrangin (sejenis bahan sianogenik glikosid), febrifugine, hydrangenol dan loganin.

Bahan kimia ini boleh menyebabkan

(*bergantung kepada kuantiti yang terdedah.)

Peminat bunga ini perlu berhati-hati mengendalikannya terutama sekali jauhkan daripada capaian kanak-kanak dan juga haiwan peliharaan.

Pakai sarung tangan ketika mengendalikan tumbuhan ini dan cuci tangan dan pakaian selepas itu.

1. Macam mana pokok ini beracun? Sentuh je boleh keracunan?

TIDAK, jika terkena cecair / getah baru ada risiko keracunan.

2 . Adkah jika potong pokok ini untuk tanam balik akan keracunan?

Pakai sarung tangan jika berkebun. Segera cuci tangan jika terkena, terutamanya sebelum makan dan minum.

1. Pilih biji benih yang berkualiti. Kebiasaanya guna jenama Green World. Jarang sekalai tak menjadi.
2. Rendam 10-15 minit benih pokok sup di dalam air suam. Suam-suam kuku sahaja
3. Semai di dalam kulit telur yang berisi Peat moss

Tip: Lebih mudah semai dalam kulit telur. Bila sudah tiba masa untuk di tanam di batas kekas, boleh tanaman bersama kulit telur tersebut. Secara tidak langsung ia boleh jadi baja untuk pertumbuhan pokok. Disamping itu juga, ia mampu mengelak masalah serangan siput babi

4. Siram ala kadar sahaja dengan menggunakan semburan. Biji benih akan mengambil masa untuk bercambah
5. Sementara tunggu benih sediah dipindah, boleh sediakan medium. Gunakan medium siap campur yang banyak jual di nurseri tetapi perlu ditambah sedikit dengan cocopeat siap proses.
6. Bila anak benihdah keluarkan lebih dari 4 daun (seperti dalam gambar) boleh semai terus di tapak kekal. Untuk yang guna bekas semaian, boleh rendam dahulu anak benih di dalam air seketika supaya mudah di tarik kelaur dari bekas semaian tanpa merosakkan akar.

Tip: waktu yang sesuai untuk alihkan atau transplant anak pokok adalah diwaktu petang. Ia supaya anak pokok tida terkejut dengan iklim panas

7. Letakkan anak pokok yang telah di transplant tadi di bawah teduhan.
8. Lakukan pembajaan 2 minggu sekali. Sebaiknya, guna baja jenis cecair seperti baja AB